**REGULAMENT** **PENTRU EFECTUAREA SERVICIULUI PUBLIC DE SALUBRIZARE STRADALĂ ȘI DESZĂPEZIRE ÎN MUNICIPIUL TG MUREȘ**

**SECȚIUNEA I. SERVICIUL DE DEZĂPEZIRE**

**CAPITOLUL I
Dispoziții generate**

**SECTIUNEA I**

**Domeniul de aplicare**

Art. 1.(1) Prevederile prezentului regulament stabilesc cadrul juridic unitar privind desfășurarea serviciului de salubrizare deszăpezire, definind modalitățle care trebuie îndeplinite pentru asigurarea serviciului, indicatorii de performanță, condițiile tehnice, raportul dintre operator și utilizator.

Prezentul regulament se aplică pentru:

**Deszăpezire:**

1. Curăţatul manual al zăpezii, gheţii și poleiului
2. Pluguitul;
3. Combaterea gheții și poleiului;
4. Curăţarea de zăpadă și gheață a canalelor de scurgere de pe căile publice;
5. Încărcat și transportat zăpada și gheața.

(2) Operatorul serviciului de salubrizare stradală și deszăpezire se va conforma prevcderilor prezentului regulament.

**SECȚIUNEA a II-a**

**Accesul la serviciul de salubrizare - deszăpezire**

Art. 2. (1) Utilizatorii au drept de acces fără discriminare la informațiile publice cu privire la serviciul de salubrizare - deszăpezire, cu referire la indicatorii de calitate ai serviciului, la structura tarifară și la clauzele contractuale.

(2) Operatorul serviciului de salubritate - deszăpezire este obligat ca prin modul de prestare a serviciului să asigure protecția sănătății publice utilizând numai mijloace și utilaje corespunzătoare cerințelor autorităților competente din domeniul sănătății publice și al protecției mediului,

(3) Operatorul serviciului de salubrizare - deszăpezire este obligat să asigure continuitatea serviciului.

Art. 3. Modul de organizare și funcționare al serviciului de salubrizare, trebuie să se realizeze pe baza următoarelor principii:

1. Imbunătățirea condițiilor de viață ale cetățenilor și protecția sănătății populației;
2. Orientarea spre cetățean și responsabilitatea față de cetățeni;
3. Protecția și conservarea mediului înconjurător, precum și a drepturilor și intereselor legitime ale persoanelor;
4. Asigurarea calității și continuității serviciilor;
5. Securitatea serviciului;
6. Dezvoltarea durabilă;
7. Tarifarea echitabilă, corelată cu calitatea și cantitatea;
8. Nediscriminarea și egalitatea de tratament a utilizatorilor de servicii;
9. Administrarea corectă și eficientă a bunurilor din proprietatea publică sau privată a unităților administrativ teritoriale și a banilor publici.

Art. 4. Termenii și notiunile utilizate în prezentul regulament se definesc după cum urmează:

1. activitatea de deszăpezire, prevenire și combatere a poleiului constă în curățarea și transportul zăpezii de pe căile publice și menținerea în funcțiune a acestora pe timp de polei sau de îngheț, prin executarea unor lucrări specifice sezonului de iarnă;
2. curățarea zăpezii și gheții – operațiunea de îndepărtare a stratului de zăpadă sau de gheață depus pe suprafața carosabilă și pietonală, în scopul asigurării deplasării vehiculelor și pietonilor în condiții de siguranță;
3. indicatori de performanță - parametrii ai serviciului de salubrizare - deszăpezire, realizați de operatorul de servicii, pentru care se stabilesc niveluri mininie de calitate, urmăriți la nivelul operatorului titular al licentei;
4. licență - actul tehnic și juridic emis de A.N.R.S.C. prin care se recunoaște calitatea de operator al serviciului, precum și capacitatea și dreptul de a presta una sau mai multe activități ale acestuia;
5. sistem public de salubrizare - ansamblul instalațiilor tehnologice, echipamentelor funcționale și dotărilor specifice, construcțiilor și terenurilor aferente prin care se realizează serviciul de salubrizare;
6. utilizator - persoană fizică sau juridică care beneficiază, direct ori indirect, individual sau colectiv, de serviciile de utilități publice, în condițiile legii;
7. operator - persoană juridică română sau străină care are competența și capacitatea recunoscută prin licență de a furniza / presta, în condițiile reglementărilor în vigoare, un serviciu de utilități publice și care asigură nemijlocit administrarea, exploatarea sistemului de utilități publice aferent acestuia;

**SECȚIUNEA a III-a** **Documentația tehnică**

Art.5. (1) Prezentul regulament stabilește documentația tehnică minimă pentru toți operatorii care asigură serviciul de salubrizare - deszăpezire.

(2) Regulamentul stabilește documentele necesare exploatării, precum și modul de întocmire, actualizare, păstrare și manipulare a acestor documente.

(3) Detalierea prevederilor prezentului regulament privind modul de întocmire, actualizare, păstrare și reactualizare a evidenței tehnice se va face prin proceduri de exploatare specifice.

Art.6. (1) Fiecare operator va avea și va actualiza următoarele documente:

1. actele de proprietate sau contractul prin care s-a realizat delegarea gestiunii;
2. planurile generale cu amplasarea construcțiilor și a instalațiilor aferente serviciului, actualizate eu toate modificările sau completările în conformitate cu legislația în vigoare;
3. documentația tehnică a utilajelor, echipamentelor și, după caz, autorizațiile de punere în functiune a acestora;
4. normele generale și specifice de protecție a muncii aferente fiecărui echipanient, fiecărei instalații sau fiecărei activități;
5. planurile de dotare și amplasare cu mijloace de stingere a incendiilor, planul de apărare a obiectivului în caz de incendiu, calamități sau altor situații excepționale;
6. regulamentul de organizare și funcționare și atribuțiile de serviciu pentru întreg personalul angajat;
7. avizele și autorizațiile legale de funcționare pentru clădiri, inclusiv cele de protecție a mediului obținute în condițiile legii;
8. instrucțiuni privind accesul în incinta spațiilor aferente serviciului;
9. documentele reteritoare la instuirea, examinarea și autorizarea personalului angajat;
10. registre de control, de sesizări și reclamații, de dare și retragere din exploatare, de admitere la lucru, etc.;
11. rezultatele bilanțurilor periodice întocmite conform prevederilor legale, inclusiv bilanțul de mediu.

Art.7. (1) Operatorii care au primit în gestiune delegată serviciul de salubrizare - deszăpezire au obligația să își organizeze o arhivă tehnică pentru păstrarea documentelor de bază prevăzute la art. 6 alin. (1), organizată astfel încât să poată fi găsit orice document cu ușurință.

(2) La încheierea activității, operatorul va preda autorității administrației publice locale pe bază de proces-verbal, întreaga arhivă pe care și-a constituit-o, fiind interzisă păstrarea de către acesta a vreunui document original sau copie.

**CAPITOLUL II**

**Serviciul de salubrizare - deszăpezire și condiții de funcționare**

**SECȚIUNEA l**

**Activitățile de deszăpezire**

**Curăţatul manual al zăpezii, gheții și poleiului**

Art.18. (1) Curăţatul manual al zăpezii, gheții și poleiului constă în strângerea zăpezii în grămezi, astfel încât să nu se stânjenească circulaţia auto sau pietonală şi să nu fie afectate utilităţile domeniului public.

(2) Curățarea manuala a zăpezii se execută pe trotuarele care nu se pretează ca dimensiuni sau acces intervenției mecanizate, la borduri, stațiile mijloacelor de transport în comun aferente străzilor din zona autorizată, guri de scurgere, treceri de pietoni, scări de acces, pasaje, etc. Ulterior zăpada și gheața rezultată în urma curățirii vor fi adunate în grămezi, încărcate și transportate în cel mai scurt timp.

(3) Curăţarea manuală a gheţii și poleiului se execută prin spargere sau tăiere, cu dispozitive şi scule speciale și strângerea în grămezi, astfel încât să nu se stânjenească circulația auto sau pietonală şi să nu fie afectate utilităţile domeniului public.

**Pluguitul**

Art.19. (1) Pluguitul se aplică pe străzi unde grosimea stratului de zăpadă depăşeşte în general 7-8 cm, sau după caz ca urmare a constatărilor dispecerilor de serviciu, dar nu este recomandată pe străzi cu denivelări mari.

(2) Activitatea constă in îndepărtarea zăpezii de pe carosabil cu ajutorul plugurilor montate pe autovehicule.

(3) Arterele principale de circulaţie cuprinse în urgența I vor fi practicabile în termen de 1-2 ore de la începerea intervenţiei, cele din urgența a II-a în termen de 4-5 ore de la începerea ninsorii.

**Combaterea gheții și poleiului**

Art.20. (1) Activitatea de combatere a gheții și poleiului se face cu scopul măririi coeficientului de aderență al autovehiculelor față de drum, îndepărtarea sau prevenirea formării gheții, poleiului sau zăpezii de pe suprafețele de circulaţie si se desfăşoară în zona de autorizare, pe străzile prevăzute în anexa 1.

(2) Combaterea gheții și poleiului se face astfel:

1. cu soluţie de clorură de calciu in stare solida/lichidă.
2. cu amestec de sare și piatră spartă granulație 3-7 mm; proporţie amestec 15-50% sare, se aplică pe suprafeţe unde din anumite motive tehnice sau economice nu se poate îndepărta in totalitate stratul de zăpadă sau gheață.
3. cu emulsie de clorură de sodiu; (concentraţie 22-25%), eficientă până la temperaturi mai mari de -7ºC (se poate aplica doar pe îmbrăcăminte etanşă, cu acordul administratorului drumului).
4. cu sare (NaCl) amestecată cu inhibitori de coroziune sau împreună cu nisip sau orice alte materiale care prin acțiunea de împrăștiere să nu producă deteriorări sau înfundări ale canalizării stradale; sarea pură se va utiliza numai pe îmbrăcămințile bine etanșeizate, doar cu avizul administratorului drumului public. Utilizarea sării este eficientă numai pentru temperaturi la suprafaţa carosabilului mai mari de -70C.

(3) Prestaţia se face cu utilaje speciale și se efectuează în special pe pante, poduri, în intersecţii, staţiile mijloacelor de transport în comun, pieţe, pe artere de circulaţie situate în apropierea cursurilor de apă ori a lacurilor, pe artere de circulaţie aglomerate.

(4) Materialele antiderapante folosite vor fi conform normativelor in vigoare.

(5) La alegerea soluției de deszăpezire se va tine cont de starea carosabilului, natura îmbrăcămintei carosabilului, condițiile meteo din timpul iernii, pentru asigurarea unui grad de aderență optim și o protecție adecvată a carosabilului în conformitate cu specificațiile normativelor în vigoare.

(6) Materialele antiderapante vor fi împrăștiate cât mai uniform posibil pe suprafața carosabilului.

(7) Operatorul serviciului își va asigura din timp, până cel târziu la data de 15 octombrie a fiecărui an, stocurile de materiale antiderapante necesare. Stocul minim va asigura necesarul estimat pentru 10 intervenții pe toate străzile și va conține minim 500 tone piatră spartă cu granulația 3-7 mm și minim 500 tone sare.

**Curăţarea de zăpadă si gheață a canalelor de scurgere de pe căile publice**

Art.21. (1) Pentru colectarea apelor meteorice se foloseşte reţeaua de canalizare care este în exploatarea și întreţinerea Companiei AQUASERV S.A. Târgu-Mureș.

(2) Operatorul va curăța de zăpadă-gheaţă canalele de scurgere de pe căile publice, pentru a se asigura scurgerea apei rezultate în urma topirii zăpezii.

(3) Operatorul are obligația să încarce și să transporte cantitatea de zăpadă colectată de pe raza municipiului Târgu Mureș și să o descarce pe rampa special amenajată.

**Încărcat și transportat zăpada și gheața**

Art.22. (1) Activitatea constă în umplerea manuală/mecanizată a mijloacelor de transport cu zăpada si gheața rezultate din curăţarea căilor publice.

(2) Încărcatul mecanizat si transportul zăpezii si ghetii se vor face cu vehicule adecvate, până la asigurarea condiţiilor optime de circulaţie rutieră si pietonală.

(3) Depozitarea zăpezii si gheții rezultate in urma curăţirii căilor publice se va face pe rampele special amenajate.

(4) Pentru zona centrală și protejată a municipiului, operatorul va avea în dotare un utilaj pentru topit zăpada/gheața, care topeşte zăpada instantaneu, apoi apa rezultată este filtrată şi deversată în canalizare. Sistemul mobil de topire zăpada cu arzător diesel înlocuieste camioanele utilizate in mod normal pentru îndepărtarea zăpezii, reduce numărul operatorilor si timpii de operare. Totodată, se evită eventualele cheltuieli cu spațiile de depozitare a zăpezii.

(5) Activitatea de topire a zăpezii cu mașina de topit, se realizează în funcție de necesități.

**Reguli generale**

Art.23. (1) Operatorul care prestează serviciul iși va organiza sistemul de informare și control atât asupra stării drumurilor, cât și a modului de pregătire și acționare pe timp de iarnă. Serviciul de deszăpezire trebuie sa îndeplinească, la nivelul utilizatorilor, indicatorii de performanță aprobați de Consiliul Local Tg Mureș, pe baza indicatorilor de performanță din prezentul Regulament, prezentați în anexa nr 3.

(2) Pentru asigurarea circulației rutiere și pietonale in condiții de siguranță în timpul iernii, operatorul va lua următoarele măsuri:

1. măsuri pregatitoare;
2. măsuri de prevenire a înzăpezirii și de deszăpezire;
3. măsuri de prevenire și combatere a poleiului;
4. întocmirea anuală a unui program comun cu autoritatea publică locală a Municipiului Tg Mureș, pană la 15 octombrie, pentru acțiunile necesare privind deszăpezirea, prevenirea și combaterea poleiului.

(3) Autoritatea administrației publice locale, prin serviciul de specialitate, împreună cu operatorul va lua măsurile de organizare a intervențiilor pe timp de iarnă, care constau în:

1. stabilirea nivelurilor de prioritate de intervenție pe străzile din cadrul localității și dotarea necesară deszăpezirii pe timp de iarnă:
2. organizarca unităților operative de acțiune;
3. întocmirea planului operativ;
4. elaborarea programului pregătirilor pentru iamă.

(4) Planul operativ de acțiune în timpul iernii va cuprinde cel puțin:

1. centralizatorul materialelor chimice și antiderapante, al carburanților și lubrifianților;
2. centralizatorul utilajelor și mijloacelor de deszăpezire și transport necesare;
3. lista străzilor și a tronsoanelor de străzi pe care se va acționa;
4. lista străzilor și a tronsoanelor de străzi pe care se va acționa cu prioritate;
5. lista mijloacelor de comunicare;
6. lista persoanelor responsabile, cu adresa și numerele de telefon de la serviciu și de acasă.

(5) Activitățile se desfășoară ziua sau noaptea în funcție de necesătăți și are ca scop menținerea în stare practicabilă a arterelor de circulație și cuprinde următorul ciclu de operații:

1. Curățarea manuală a zăpezii și a gheții;
2. Curățatul mecanizat, incărcarea mecanizată și transportul zăpezii și gheții
3. Pluguitul;
4. Combaterea poleiului;
5. Curățarea de zăpadă și gheață a gurilor de scurgere.

(6) Operatorul care prestează serviciul iși va organiza sistemul de informare și control atât asupra stării drumurilor, cât și în ceea ce privește modul de pregătire și acționare pe timp de iarnă.

(7) Operatorul va încheia convenții cu Administrația Natională de Meteorologie, valabile cel târziu din data de 1 octombrie a fiecărui an, pentru a cunoa,te zilnic prognoza meteo pentru următoarele 3 zile privind evoluția temperaturii nocturne și diurne și a cantităților de precipitații sub forma de zăpadă.

(8) În funcție de prognoza meteo primită, operatorul va acționa preventiv pentru preîntâmpinarea depunerii stratului de zăpadă și formării poleiului.

(9) În cazul depunerii stratului de zăpadă și formării gheții, arterele de circulație ale mijloacelor de transport în comun, spațiile destinate traversării pietonale a străzilor, trotuarele din dreptul stațiilor mijloacelor de transport în comun, respectiv refugiile de pietoni ale stațiilor de autobuze, căile de acces la instituțiile publice și unitățile de alimentație publică trebuie să fie practicabile în termen de maximum 4 ore de la încetarea ninsorii.

(10) În cazul unor ninsori abundente sau care au o durată de timp mai mare de 12 ore, se va interveni cu utilajele de deszăpezire pentru degajarea cu prioritate a străzilor pe care circulă mijloacele de transport în comun. Acțiunea de deszăpezire trebuie să continue până la degajarea tuturor străzilor și aleilor din cadrul Municipiului.

(11) Odată cu îndepărtarea zăpezii de pe drumurile publice, se vor degaja gurile de scurgere, astfel încât în urma topirii zăpezii apa rezultată să se scurgă în sistemul de canalizare.

(12) Evidența activității privind combaterea poleiului si deszăpezirii străzilor din municipiu pe timp de iarnă se va ține de către operator într-un registru special întocmit pentru această activitate și denumit "jurnal de activitate pe timp de iarnă".

(13) Jumalul de activitate pe timp de iarnă va fi semnat de responsabilul din partea Municipiului Tg Mureș, însărcinat cu monitorizarea activităților de deszăpezire de la data respectivă.

(14) În cadrul jurnalului se vor menționa cel puțin următoarele:

1. Numele și prenumele dispecerului;
2. Data și ora de începere a acțiunii pe fiecare utilaj și echipă în parte;
3. Data și ora de terminare a acțiunii pe fiecare utilaj și echipă în parte;
4. Străzile pe care s-a acționat;
5. Activitatea prestată;
6. Forța de muncă utilizată;
7. Utilajele și echipele care au acționat;
8. Materialele utilizate și cantitatea acestora;
9. Temperatura exterioară;
10. Condițiile hidro-meteorologice;
11. Grosimea stratului de zăpadă conform datelor primite de la Administrația Națională de Meteorologie;
12. Semnătura dispecerului;
13. Semnătura reprezentantului împuternicit al beneficianilui.

(15) Evidența se ține pe schimburi, separat pentru acțiunea cu utilaje și separat pentru acțiunea cu forță umană.

(16) Operatorul are obligația să încarce și să transporte cantitatea de zăpadă colectată de pe raza municipiului Tg Mureș, la un loc stablilit de comun acord de către părțile semnatare, după semnarea contractului de delegare a gestiunii.

(17) Este interzisă depozitarea zăpezii pe trotuare, în intersecții, spații verzi, terenuri virane etc.

(18) Încărcarea, transportul, descărcarea și depozitarea zăpezii și a gheții aferentă trebuie să se realizeze în maxim 12 ore de la terminarea activității de deszăpezire.

(19) Transportul, depozitarea și descărcarea zăpezii și a gheții formate pe carosabil se realizează concomitent cu operația de deszăpezire.

(20) Împăștierea substanțelor, în cazul în care prognoza meteorologică, sau mijloacele de detectare locale indică posibilitatea apariției poleiului, a gheții și în perioada în care se înregistrează variații de temperatură care conduc la topirea zăpezii/gheții urmată în perioada imediat următoare de îngheț, sc realizează în maximum 1 oră de la avertizare.

(21) Combaterea poleiului se face utilizând materiale antiderapante, iar împăștierea acestora se realizează cât mai uniform posibil pe suprafața părții carosabile.

(22) Substanțele utilizate pentru prevenirea depunerii zăpezii, înghețului și pentru combaterea formării poleiului vor fi aprobate de reprezentantul împuternicit al Primăriei Municipiului Tg Mureș.

(23) Este interzisă utilizarea sării fără ca aceasta să fie amestecată cu inhibitori de coroziune sau împreună cu nisip sau orice alte materiale care prin acțiunea de împrăștiere să nu producă deteriorări sau înfundări ale canalizării stradale.

(24) Sarea pură se va utiliza numai pe îmbrăcămințile bine etanșeizate, doar cu avizul administratorului drumului public. Utilizarea sării este eficientă numai pentru temperaturi la suprafaţa carosabilului mai mari de -70C.

(25) Autoritățle publice locale din Municipiul Tg Mureș și operatorul au obligația să anunțe prin posturile de radio/TV locale starea străzilor, locurile în care traficul este îngreunat ca urmare a lucrărilor de curățare și transport al zăpezii, străzile pe care s-a format poleiul, precum și orice alte informații legate de activitatea de deszăpezire sau de combatere a poleiului, necesare asigurării unei circulații în siguranță a pietonilor, a mijloacelor de transport în comun a autovehiculelor care asigură aprovizionarea, dar și a celorlalte autovehicule.

(26) Operatorul scrviciului își va asigura din timp, până cel târziu la data de 15 octombrie a fiecărui an stocurile de materiale antiderapante necesare. Stocul minim va asigura necesarul estimat pentru 10 intervenții pe toate străzile Municipiului Tg Mureș și va conține minim 500 tone piatră spartă cu granulația 3-7 mm și minim 500 tone sare.

(27) La alegerea soluției de deszăpezire se va ține cont de starea carosabilului, natura îmbrăcăminții carosabilului, condițiile meteo din timpul iernii, pentru asigurarea unui grad de aderență optim și o protecție adecvată a carosabilului, în conformitate cu specificațiile normativelor în vigoare.

(28) Municipiul Tg Mureș, prin reprezentantii săi, va verifica stocul de materiale și dotarea tehnică a operatorului, respectiv utilajele tehnice corespunzătoare desfășurării în condiții optime a activității, utilaje care trebuie menținute în stare de funcționare optimă.

**CAPITOLUL III
Drepturi și obligatii**

**SECTIUNEA I**

**Drepturile și obligațiile operatorilor serviciului de salubrizare - deszăpezire**

Art.24. Operatorii serviciilor de salubrizare - deszăpezire au următoarele drepturi:

1. să încaseze contravaloarea serviciului de salubrizare - deszăpezire prestart și contractat, corespunzător tarifului aprobat de autoritățile administrației publice locale, determinat în conformitate cu normele metodologice elaborate și aprobate de A.N.R.S.C.;
2. să asigure echilibrul contractual pe durata contractului de delegare a gestiunii;
3. să solicite ajustarea tarifelor în raport cu evoluția generală a prețurilor și tarifelor din economie;
4. să propună modificarea tarifului aprobat în siluațiile de schimbare semnificativă a echilibrului contractual;
5. să aplice la facturare tarifele aprobate de autoritatea administrației publice locale;
6. să solicite recuperarea debitelor în instanță;
7. depășirea termenului legal de plată duce la penalități pentru combaterea întârzierii, dacă sumele datorate nu au fost achitate după 90 de zile de la înregistrarea facturii la sediul municipalității; factura se va emite numai dupa recepția serviciilor de salubrizare - deszăpezire și acceptarea situațiilor de plată de către Municipiul Tg Mureș;
8. să beneficieze de toate drepturile prevăzute de actele normative în vigoare privind reglementarea desfășurării activităților specifice serviciului de salubrizare - deszăpezire;

Art.25. Operatorii serviciilor de salubrizare - deszăpezire au următoarele obligații:

1. să țină gestiunea separată pentru fiecare activitate în parte pentru a se putea stabilii tarife juste în concordanță cu cheltuielile efectuate: să raporteze periodic autorităților de mediu competente situația conform reglementărilor în vigoare;
2. să asigure prestarea serviciului de salubrizare - deszăpezire, conform prevederilor contractuale și cu respectarea prezentului regulament, prescripțiilor, normelor și normativelor tehnice în vigoare;
3. să respecte indicatorii de performanță stabiliți prin contractul de delegare a gestiunii și precizați în regulamentul serviciului de salubrizare deszăpezire, să îmbunătățească în mod continuu calitatea serviciilor prestate;
4. să fumizeze autorităților administrației publice locale, A.N.R.S.C., etc, informațiile solicitate și să asigure accesul la documentațiile și la actele individuale pe baza cărora prestează serviciul de salubrizare - deszăpezire, în condițiile legii;
5. să plătească despăgubiri persoanelor fizice sau juridice pentru prejudiciile provocate din culpă, inclusiv pentru restricțiile impuse deținătorilor de terenuri în perimetrul zonelor de protecție instituite, conform prevederilor legale;
6. să plătească despăgubiri pentru întreruperea nejustificată a prestării serviciului și să acorde bonificații procentuale din valoarea facturii utilizatorilor în cazul prestării serviciului sub parametrii de calitate și cantitate prevăzuți în contractul de delegare;
7. să încheie contracte de asigurare pentru pagubele aduse infrastructurii exploatate în desfășurarea activităților;
8. să dețină toate avizele, acordurile, autorizațiile și licențele necesare spațiilor specifice serviciului de salubrizare stradală și deszăpezire, prevăzute de legislația în vigoare;
9. să aplice metode performante de management, care să conducă la reducerea costurilor specifice de operare;
10. să asigure curațarea și transportul zăpezii de pe căile publice, din stațiile mijloacelor de transport în comun, de la trecerile de pietoni semnalizate și să le mențină în funcțiune pe timp de polei sau de îngheț;
11. să înființeze activitatea de dispecerat și de înregistrare a reclamațiilor, având un program de funcționare permanent;
12. să înregistreze toate reclamațiile și sesizările utilizatorilor într-un registru și să ia măsurile de rezolvare ce se impun. În registru se vor consemna numele și prenumele persoanei care a reclamat și ale celei care a primit reclamația, adresa reclamantului, data și ora reclamației, data și ora rezolvării, numălrul de ordine al reclamației care va fi comunicat petentului. La sesizările scrise operatorul are obligația să răspundă în termen de maximum 30 de zile de la înregistrarea acestora;
13. să verifice starea tehnică a utilajelor, echipamentelor și mijloacelor de transport, să le înlocuiască pe cele care prezintă defecțiuni;
14. să doteze utilajele și mijloacele auto cu sisteme de monitorizare GPS;
15. să îmbunătățească în mod continu calitatea serviciilor prestate;
16. să efectueze investițiile necesare îndeplinirii condițiilor tehnice conform ofertei tehnico- financiare, anexate contractului de delegare, cu respectarea termenelor și condițiilor, așa cum se regăsesc în oferta tehnico-financiară privind "Programul de investiții eșalonat pe perioada Contractului"

**SECȚIUNEA a II-a**

**Drepturile și obligațiile utilizatorilor**

Art.26.(1) Au calitatea de utilizatori beneficiarii individuali sau colectivi, direcți ori indirecți ai serviciului de salubrizare - deszăpezire.

(2) Dreptul, fără discriminare, de acces la serviciul de salubrizare - deszăpezire, de utilizare a acestora, precum și la informațiile publice, este garantat tuturor utilizatorilor.

Art.27. Utilizatorii au următoarele drepturi:

1. să utilizeze liber si nediscriminatoriu, serviciul de salubrizare - deszăpezire în condițiile contractului de delegare;
2. să solicite și să primească, în condițiile legii și ale contractelor de prestare, despăgubiri sau compensații pentru daunele provocate lor de către operatori prin nerespectarea obligațiilor contractuale asumate, ori prin prestarea unor servicii inferioare calitativ și cantitativ parametrilor tehnici stabiliți prin contract sau prin normele tehnice în vigoare;
3. să sesizeze autoritățile administrației publice locale și autoritățile competente orice deficiențe constatate în stera serviciului de salubrizare și să facă propuneri vizând înlăturarea acestora, îmbunătățirea activității și creșterea calității serviciului;
4. să se asocieze în organizații neguvernamentale pentru apărarea, promovarea și susținerea intereselor proprii;
5. să primească și să utilizeze informații privind serviciul de salubrizare - deszăpezire despre deciziile luate în legătură cu acest serviciu de către autoritățile administrației publice locale, A.N.R.S.C., sau operator, după caz;
6. să fie consultați direct sau prin intermediul unor organizații neguvemamentale reprezentative, în procesul de elaborare și adoptare a deciziilor, strategiilor și reglementărilor privind activitățile din sectorul serviciului de salubrizare stradală și dezăpezire;
7. să se adreseze, individual ori colectiv, prin intermediul unor asociații reprezentative, autorităților administrației publice locale sau centrale, ori instanțelor judecătorești, în vederea prevenirii sau reparării unui prejudiciu direct ori indirect;
8. să li se presteze serviciul de salubrizare deszăpezire în condițiile prezentului regulament-cadru, al celorlalte acte normative în vigoare, la nivelurile stabilite în contract;
9. să conteste facturile când constată încălcarea prevederilor contractuale;
10. să primească răspuns în maximum 30 de zile la sesizările adresate operatorului sau autorităților administrației publice locale și centrale cu privire la neîndeplinirea unor condiții contractuale;
11. utilizatorilor le este garantat dreptul de acces la serviciile de salubrizare - deszăpezire și de utilizare a acestora.

Art. 28. Utilizatorii au următoarele obligații:

1. să respecte prevederile prezentului regulament-cadru clauzele contractului de delegare a serviciului de salubrizare deszăpezire;
2. să achite în termenele stabilite obligațiile de plată, în conformitate cu prevederile contractului de delegare;
3. să accepte limitarea temporară a prestării serviciului ca urmare a execuției unor lucrări prevăzute în programele de reabilitar, extindere și modernizare a infrastructurii tehnico-edilitare;
4. să respecte normele dc igienă și sănătate publică stabilite prin actele normative în vigoare;
5. să asigure curățenia incintelor proprii, precum și a zonelor cuprinse între imobil și domeniul public (până la limita de proprietate);
6. să asigure curățenia locurilor de parcare pe care le au în folosință din domeniul public, dacă este cazul, și să nu efectueze reparații care pot produce scurgerea uleiurilor, carburanților și lubrifianților sau a lichidelor rezultate din spălarea autovehiculelor;
7. să îndepărteze zăpada și gheața de pe trotuarele din dreptul imobilelor în care locuiesc;
8. să îndepărteze zăpada și/sau gheața existente pe trotuare și alei pietonale pe toată lățimea acestora (nu mai mult de 2 metri), de pe acoperișuri sau terase de către deținătorii de imobile în dreptul imobilelor în care locuiesc și își desfășoară activitatea sau pe care le folosesc în alte scopuri, până cel târziu la ora 9,30. Luarea măsurilor necesare de marcare a perimetrului expus, de avertizare și de îndepărtare a acestora, cu mijloace proprii sau prin sesizarea autorităților competente. Fac excepție persoanele fizice aflate în imposibilitatea realizării acestei activități datorită stării de sănătate;
9. să îndepărteze țurțurii formați în jgheaburile clădirilor, care prezintă un potențial pericol pentru siguranța pietonilor;
10. montarea de către deținătorii de imobile a opritorilor de zăpadă, a jgheaburilor și burlanelor pentru colectarea de ape pluvial, înlocuirea jgheaburilor, burlanelor uzate, țiglelor, olanelor și a geamurilor sparte precum și a firmelor uzate sau deteriorate.

**CAPITOLUL IV**

**Măsurarea prestației serviciilor de salubrizare - deszăpezire**

Art.29. (1) Pentru activitățile de Deszăpezire: Curăţatul manual al zăpezii, gheţii și poleiului; Pluguitul; Combaterea gheții și poleiului; Curăţarea de zăpadă și gheață a canalelor de scurgere de pe căile publice; Încărcat și transportat zăpada și gheața, calculul se realizează pe baza suprafețelor degajate, a cantităților calculate și a rețetei de tratament preventiv împotriva depunerii zăpezii și a formării poleiului și a prețului ofertat per unitatea de măsură, așa cum acestea sunt precizate în caietul de sarcini.

(3) Reprezentantul Municipiului Tg Mureș va controla prin sondaj și / sau ca urmare a sesizărilor venite din partea populației activitatea depusă de operator, iar în cazul în care rezultă neconformități se va încheia un proces-verbal de constatare privind neefectuarea lucrării sau calitatea necorespunzătoare a acesteia.

(4) Pe baza procesului verbal de constatare, reprezentantul Municipiului Tg Mureș, după caz, aplică penalitățile menționate în contractul de delegare a gestiunii încheiat cu operatorul, acestea reprezentând unități procentuale din valoarea lunară totală a contractului.

**CAPITOLUL V
Prețuri, tarife și taxe**

Art.30. (1) Nivelul prețurilor și al tarifelor pentru plata privind activitățile pentru efectuarea serviciului public de salubrizare - deszăpezire se fundamentează pe baza costurilor de producție si exploatare, a costurilor de întreținere a amortismentelor aferente capitalului imobilizat în active corporale și necorporale, asigurări a ratelor pentru restituirea creditelor, a dobânzilor aferente împrumuturilor contractate, a obligațiilor ce derivă din contractul de delegare a gestiunii și include o cotă pentru constituirea resurselor necesare dezvoltării și modernizării infrastructurii edilitar urbane, precum și profitul operatorului.

(2) Pentru fiecare tarif ofertat va fi prezentată în mod obligatoriu fișa de fundamentare întocmită cu respectarea prevederilor legislației în vigoare.

(3) Aprobarea modificarii prețurilor și tarifelor se face de către Consiliul Local al Municipiului Tg Mureș, în condițiile prevăzute de legislația în vigoare.

(4) Cuantumurile și regimul taxelor speciale se stabilesc prin hotărâri ale Consiliului Local al Municipiului Tg Mureș în conformitate cu prevederile legale în vigoare.

(5) Ajustarea tarifelor (majorarea tarifelor) se va face în conformitate cu Ordinului ANRSC nr. 640/2022 și art. 20 din Legea nr.101/2006 republicată, precum și doar în măsura în care evoluția Indicilor de Referință publicați de Institutul Național de Statistică (INS) generează o creștere de cel puțin 30% față de tariful anterior, sub condiția ca tariful rezultat în urma ajustării să fie echitabil.

**CAPITOLUL VI**

**Indicatori de performanță si de evaluare a serviciului de salubrizare stradală și deszăpezire**

Art.31. (1) Consiliul local al Municipiului Tg Mureș stabilește și aprobă valorile indicatorilor de performanță ai serviciului de salubrizare - deszăpezire și penalitățile aplicate operatorului în caz de nerealizare, după dezbaterea publică a acestora.

(2) Indicatorii de performanță ai serviciului de salubrizare - deszăpezire – Anexa 1, se precizează în caietul de sarcini, precum și in hotărârea privind delegarea gestiunii serviciului de salubrizare - deszăpezire.

(3) Autoritățle administrației publice locale aplică penalități contractuale operatorului serviciului de salubrizare - deszăpezire în cazul în care acesta nu prestează serviciul la parametrii de eficiență și calitate la care s-a obligat prin ofertă, ori nu respectă indicatorii de performanță ai serviciului. Indicatorii de perfonnanță și de evaluare stabilesc condițiile ce trebuie respectate de operatori pentru asigurarea serviciului de salubrizare stradală și deszăpezire din Municipiul Tg Mureș.

(4) Indicatorii de performanță asigură condițiile pe care trebuie să le îndeplinească serviciul, avându-se în vedere:

1. continuitatea din punct de vedere cantitativ și calitativ;
2. atingerea obiectivelor și țintelor stabilite de autoritatea administrației publice locale;
3. prestarea serviciului pentru toți utilizatorii din aria sa de responsabilitate;
4. adaptarea permanentă la cerințele utilizatorilor;
5. excluderea oricărei discriminări privind accesul la serviciile publice de salubrizare stradală și dezăpezire;
6. respectarea reglementărilor specifice din domeniu;
7. respectarea reglementărilor specifice din domeniul protecției mediului și al sănătății populației;
8. implementarea unor sisteme de management a calității, a protecției mediului și a sănătății și securității muncii.

Art.32. Indicatorii de performanță pentru serviciul public de salubrizare - deszăpezire se referă la:

1. situația îndeplinirii parametrilor din contractul de delegare (program, orarul de funcționare pe ore și zile, ritmicitatea serviciului);
2. relațiile generale operator-utilizator;
3. situația personalului angajat: număr, structură, accidente de muncă, stare de sănătate;
4. starea tehnică a infrastructurii și a vehiculelor;
5. analiza comparativă a costurilor de exploatare;
6. stadiul de realizare a programului de investiții asumat în oferta tehnică;
7. accesul neîngrădit al autorităților administrației publice centrale și locale, în conformitate cu competențele și atribuțiile legale ce le revin, la informațiile necesare stabilirii:
* modului respectării și îndeplinirii obligațiilor contractuale asumate;
* calității și eficienței serviciilor furnizate / prestate la nivelul indicatorilor de performanță stabiliți în contractul de delegare;
* modului de administrare, exploatare, conservare și menținere în funcțiune, dezvoltare și/sau modernizare a sistemelor publice din infrastructura edilitar-urbană încredințată prin contractul de delegare a gestiunii;
* modului de formare și de stabilire a tarifelor pentru serviciile publice de salubrizare -deszăpezire;
* stadiului de realizare a investițiilor asumate;
* modului de respectare a parametrilor ceruți prin prescripțiile tehnice.
1. menținerea unor relații echitabile între operator și utilizator prin rezolvarea operativă și obiectivă a problemelor, cu respectarea drepturilor și obligațiilor ce revin fiecărei părți;
2. soluționarea în timp util a reclamațiilor utilizatorilor referitoare la serviciile de salubrizare stradală și deszăpezire prestate;
3. prestarea de servicii conexe serviciului de salubrizare - deszăpezire (informare, consultanță).

Standardele minime de calitate ale activităților și serviciilor publice prestate sunt cele asumate de către operator prin ofertă și se referă la raportarea îndeplinirii indicatorilor ce se va face anual. Indicatorii stabiliți pot fi ajustați (modificați, suplimentați) pe parcursul derulării contractului de delegare, prin act adițional la contractul încheiat. Neîndeplinirea indicatorilor minimi de performanță duce la rezilierea de plin drept a contractului, fără a mai fi nccesară punerea în întârziere sau îndeplinirea vreunei formalități prealabile.

Art.33. În vederea urmăririi respectării indicatorilor de performanță, operatorul de salubrizare - deszăpezire trebuie să asigure:

1. gestiunea serviciului de salubrizare - deszăpezire conform prevederilor contractuale;
2. gradul asigurării activităților privind Curăţatul manual al zăpezii, gheţii și poleiului;
3. gradul asigurării activităților privind Pluguitul;
4. gradul asigurării activităților privind Combaterea gheții și poleiului;
5. gradul asigurării activităților privind Curăţarea de zăpadă și gheață a canalelor de scurgere de pe căile publice;
6. gradul asigurării activităților privind Încărcat și transportat zăpada și gheața;
7. evidența clară și corectă a utilizatorilor;
8. înregistrarea activităților privind măsurarea prestaiiilor, facturarea și încasarea contravalorii serviciilor efectuate;
9. înregistrarea reclamațiilor și sesizărilor utilizatorilor și modul de soluționare a acestora.

Art.34. În conformitate cu competențele și atribuțiile legale ce le revin, autoritățile administrației publice a municipiului Tg Mureș, precum și A.N.R.S.C., au acces neîngrădit la informații necesare slabilirii:

1. modului de aplicare a legislației și a normelor emise de A.N.R.S.C;
2. modului de respectare și îndeplinire a obligațiilor contractuale asumate;
3. modului de administrare, exploatare, conservare și menținere în funcțiune, dezvoltare și/sau modernizare a sistemelor publice din infrastructura edilitar-urbană încredințată prin contractul de delegare a gestiunii;
4. calității și eficieței serviciilor prestate la nivelul indicatorilor de performanță stabiliți în contractul de delegare a gestiunii;
5. modului de formare și stabilire a tarifelor pentru serviciile de salubrizare - deszăpezire;
6. respectării parametrilor ceruți prin prescripțiile tehnice și prin normele metodologice.

**CAPITOLUL VII**

**Contravenții și sancțiuni**

**SECȚIUNEA I**

Art.35. Pentru încălcări ale condițiilor de execuție a activităților de salubrizare - deszăpezire prevăzute în prezentul regulament, operatorul va fi sancționat după cum urmează:

1. pentru efectuarea parțială sau necorespunzătoare a lucrărilor lunare specifice activităților de salubrizare - deszăpezire din volumul lucrărilor necesare ce rezultă din respectarea priorităților de intervenție, al frecvențelor de lucru stabilite prin prezentul regulament, din vina exclusivă a prestatorului, va duce la refuzarea la plată a acestor lucrări;
2. pentru neefectuarea a peste 2% din suprafața de lucru, se penalizează cu 5% din valoarea devizului prestației lunare prezentat;
3. pentru neefectuarea a peste 5% din suprafața de lucru, se penalizează cu 15% din valoarea devizului prestației lunare prezentat;
4. pentru neefectuarea a peste 10% din suprafața de lucru, se penalizează cu 30% din valoarea devizului prestației lunare prezentat;
5. neefectuarea succesivă pe o perioadă de 3 zile a mai mult de 10% din suprafața de lucru, atrage desființarea de drept a contractului, fără a mai fi necesară punerea în întârziere sau îndeplinirea vreunei formalități prealabile.

SECȚIUNEA II. SERVICIUL DE SALUBRIZARE PENTRU ACTIVITĂȚILE DE MĂTURAT, SPĂLAT, STROPIRE ȘI ÎNTREȚINEREA CĂILOR PUBLICE PRECUM ȘI COLECTAREA CADAVRELOR ANIMALELOR DE PE DOMENIUL PUBLIC ȘI PREDAREA ACESTORA CĂTRE UNITĂȚILE DE ECARISAJ SAU CĂTRE INSTALAȚIILE DE NEUTRALIZARE, ÎN MUNICIPIUL TÂRGU MUREŞ

**Regulament****ul serviciilor publice de salubrizare pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, în municipiul Târgu Mureş**

  **CAP. I
  DISPOZIŢII GENERALE**

 **SECŢIUNEA 1**

**Domeniul de aplicare**

 **ART. 1**

  (1) Prevederile prezentului regulament se aplică serviciului public de salubrizare a Municipiului Târgu Mureş pentru activitățile de măturat, spălat, stropire și întreținerea căilor publiceprecum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, denumit în continuare Serviciu de salubrizare, înfiinţat şi organizat la nivelul Municipiului Târgu Mureş, pentru satisfacerea nevoilor de salubrizare pe teritoriul unităţii administrativ-teritoriale.

  (2) Prezentul regulament stabileşte cadrul juridic unitar privind desfăşurarea serviciului de salubrizare, definind modalităţile şi condiţiile-cadru ce trebuie îndeplinite pentru asigurarea serviciului de salubrizare, indicatorii de performanţă, condiţiile tehnice, raporturile dintre operator şi utilizator.

  (3) Operatorii serviciului de salubrizare, indiferent de forma de proprietate şi de modul în care este organizată gestiunea serviciului în cadrul unităţii administrativ-teritoriale, se vor conforma prevederilor prezentului regulament.

  (4) Condiţiile tehnice prevăzute în prezentul regulament au caracter minimal. Consiliul local poate aproba şi alte condiţii tehnice pentru serviciul de salubrizare, pe baza unor studii de specialitate.

**ART. 2**

  (1) Prezentul regulament se aplică următoarelor activităţi de salubrizare:

   a) măturatul, spălatul, stropirea și întreţinerea căilor publice;

   b) colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare.

**ART. 3**

  (1) Modul de organizare şi funcţionare a serviciului de salubrizare trebuie să se realizeze pe baza următoarelor principii:
  a) protecţia sănătăţii populaţiei;
  b) responsabilitatea faţă de cetăţeni;
  c) conservarea şi protecţia mediului înconjurător;
  d) asigurarea calităţii şi continuităţii serviciului;
  e) tarifarea echitabilă, corelată cu calitatea şi cantitatea serviciului prestat;
  f) securitatea serviciului;
  g) dezvoltarea durabilă.

**ART. 4**

*Termenii şi noţiunile utilizate în prezentul regulament se definesc după cum urmează:* 4.1. autoritate competentă de reglementare - Autoritatea Naţională de Reglementare pentru Serviciile Comunitare de Utilităţi Publice, denumită în continuare A.N.R.S.C.;

 4.2. biodeşeuri - conform definiţiei din OUG 92/2021 privind regimul deşeurilor, ;

 4.3. compost - produs rezultat din procesul de tratare aerobă şi/sau anaerobă, prin descompunere microbiană a componentei organice din deşeurile biodegradabile colectate separat supuse compostării;

 4.4. colectare - conform definiţiei prevăzute în OUG 92/2021, ;

 4.5. colectare separată - conform definiţiei prevăzute în OUG 92/2021, ;

 4.6. curăţarea rigolelor - operaţiunea de îndepărtare manuală sau mecanizată a depunerilor de noroi, nisip şi praf de pe o porţiune de 0,75 m de la bordură spre axul median al străzii, urmată de măturare şi/sau stropire;

 4.7. depozit - conform definiţiei prevăzute în OUG 2/2021 privind depozitarea deşeurilor, cu modificările şi completările ulterioare;

 4.8. deşeu - orice substanţă sau obiect pe care deţinătorul le aruncă ori are intenţia sau obligaţia să le arunce;

 4.9. deşeuri biodegradabile - deşeuri care suferă descompuneri anaerobe sau aerobe, cum ar fi deşeurile alimentare ori de grădină, şi care pot fi valorificate material;

 4.10. deşeu cu regim special - deşeu ale cărui manipulare, colectare, transport şi depozitare se supun unui regim reglementat prin acte normative în vederea evitării efectelor negative asupra sănătăţii oamenilor, bunurilor şi asupra mediului înconjurător;

 4.11. deşeuri din construcţii provenite din locuinţe - deşeuri generate din activităţile de reamenajare şi reabilitare interioară şi/sau exterioară a locuinţelor;

 4.12. deşeuri de ambalaje - orice ambalaje sau materiale de ambalare care satisfac cerinţele definiţiei de deşeu, exclusiv deşeuri de producţie;

 4.13. deşeuri menajere - deşeuri provenite din gospodării/locuinţe, inclusiv fracţiile colectate separat, şi care fac parte din categoriile 15.01 şi 20 din anexa nr. 2 la Hotărârea Guvernului nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu completările ulterioare;

 4.14. deşeuri municipale - deşeuri menajere şi deşeuri similare, inclusiv fracţiile colectate separat;

 4.15. deşeuri periculoase - conform definiţiei prevăzute în OUG 92/2021, ;

 4.16. deşeuri de producţie - deşeuri rezultate din activităţi industriale, ce fac parte din categoriile 03 - 14 din anexa nr. 2 la Hotărârea Guvernului nr. 856/2002, cu completările ulterioare;

 4.17. deşeu reciclabil - deşeu care poate constitui materie primă într-un proces de producţie pentru obţinerea produsului iniţial sau pentru alte scopuri;

 4.18. deşeuri reziduale - deşeurile nevalorificabile colectate separat, inclusiv cele rezultate în urma proceselor de tratare, altele decât deşeurile reciclabile;

 4.19. deşeuri de origine animală - subproduse de origine animală ce nu sunt destinate consumului uman, cadavre întregi sau porţiuni de cadavre provenite de la animale;

 4.20. deşeuri similare - deşeuri provenite din activităţi comerciale, din industrie şi instituţii care, din punctul de vedere al naturii şi al compoziţiei, sunt comparabile cu deşeurile menajere, exclusiv deşeurile din producţie, din agricultură şi din activităţi forestiere;

 4.21. deşeuri stradale - deşeuri specifice căilor de circulaţie publică, provenite din activitatea cotidiană a populaţiei, de la spaţiile verzi, de la animale, din depunerea de substanţe solide provenite din atmosferă;

 4.22. deşeuri voluminoase - deşeuri solide de diferite provenienţe care, datorită dimensiunilor lor, nu pot fi preluate cu sistemele obişnuite de colectare, ci necesită o tratare diferenţiată faţă de acestea, din punct de vedere al preluării şi transportului;

 4.23. deţinător de deşeuri - conform definiţiei prevăzute în OUG 92/2021, ;

 4.24. eliminare - conform definiţiei prevăzute în OUG 92/2021, ;

 4.25. gestionarea deşeurilor - conform definiţiei prevăzute în OUG 92/2021, ;

 4.26. gură de scurgere - componenta tehnică constructivă a sistemului de canalizare prin care se asigură evacuarea apelor pluviale;

 4.27. incinerare - operaţia de tratare termică a deşeurilor, cu sau fără recuperare de energie, realizată în instalaţii care respectă legislaţia în vigoare privind incinerarea deşeurilor;

 4.28. instalaţie de incinerare - orice instalaţie tehnică fixă sau mobilă şi echipamentul destinat tratamentului termic al deşeurilor, cu sau fără recuperarea căldurii de ardere rezultate, al cărei randament energetic este egal sau mai mare decât minimul prevăzut în OUG 92/2021, ;

 4.29. indicatori de performanţă - parametri ai serviciului de salubrizare, realizaţi de operatorul de servicii, pentru care se stabilesc niveluri minime de calitate, urmăriţi la nivelul operatorului;

 4.30. licenţă - actul tehnic şi juridic emis de A.N.R.S.C., prin care se recunoaşte calitatea de operator al serviciului, precum şi capacitatea şi dreptul de a presta una sau mai multe activităţi ale acestuia;

 4.31. măturat - activitatea de salubrizare a localităţilor care, prin aplicarea unor procedee manuale sau mecanice, realizează un grad bine determinat de curăţare a suprafeţelor de circulaţie, de odihnă ori de agrement ale aşezărilor urbane sau rurale;

 4.32. neutralizare a deşeurilor de origine animală - activitatea prin care se modifică caracterul periculos al deşeurilor de origine animală prin procesare, incinerare/coincinerare, transformarea lor în produse stabile biologic, nepericuloase pentru mediul înconjurător, animale sau om, respectiv activitatea de îngropare a acestora;

 4.33. producător de deşeuri - conform definiţiei prevăzute în OUG 92/2021, ;

 4.34. reciclare - conform definiţiei prevăzute în OUG 92/2021, ;

 4.35. salubrizare - totalitatea operaţiunilor şi activităţilor necesare pentru păstrarea unui aspect salubru al localităţilor;

 4.36. sistem public de salubrizare - ansamblul instalaţiilor tehnologice, echipamentelor funcţionale şi dotărilor specifice, construcţiilor şi terenurilor aferente prin care se realizează serviciul de salubrizare;

 4.37. sortare - activitatea de separare pe categorii şi stocare temporară a deşeurilor reciclabile în vederea transportării lor la operatorii economici specializaţi în valorificarea acestora;

 4.38. spălarea străzilor - activitatea de salubrizare care se execută mecanizat, cu instalaţii speciale, folosindu-se apa, cu sau fără soluţii speciale, în vederea îndepărtării deşeurilor şi prafului de pe străzi şi trotuare;

 4.39. staţie de transfer - spaţiu special amenajat pentru stocarea temporară a deşeurilor, în vederea transportării centralizate a acestora la o staţie de tratare;

 4.40. stropitul străzilor - activitatea de salubrizare, care constă în dispersarea apei pe suprafeţele de circulaţie, indiferent de natura îmbrăcămintei acestora, pe spaţiile de odihnă şi de agrement, manual sau mecanizat, cu ajutorul unor instalaţii specializate, în scopul creării unui microclimat favorabil îmbunătăţirii stării igienice a localităţilor şi evitării formării prafului;

 4.41. tratare - conform definiţiei prevăzute în OUG 92/2021, ;

 4.42. tratare mecano-biologică - tratarea deşeurilor municipale colectate în amestec utilizând operaţii de tratare mecanică de separare, sortare, mărunţire, omogenizare, uscare şi operaţii de tratare biologică prin procedee aerobe şi/sau anaerobe;

 4.43. utilizatori - conform definiţiei prevăzute în Legea serviciilor comunitare de utilităţi publice nr. 51/2006, republicată, cu completările ulterioare;

 4.44. valorificare - conform definiţiei prevăzute în OUG 92/2021, ;

 4.45. deșeuri clandestine – se înțelege (dar nu se limitează la): deșeuri de mai multe tipuri depozitate în spații neamenajate, liziera pădurii etc. în afara punctelor de colectare;

 4.46. deșeuri vegetale - se înțelege (dar nu se limitează la): crengi (nu prin toaletare de pe domeniul public), frunze, iarbă, brazi (de sezon, de evenimente), resturi vegetale din gospodări;

 4.47 decolmatarea șanțurilor deschise de captare a apelor pluviale de pe raza Municipiului Târgu Mureș- se înțelege curățare acestor de depuneri sedimentare și de vegetație, manual și mecanizat

**ART. 5**

  (1) Serviciul de salubrizare se realizează prin intermediul unei infrastructuri tehnico-edilitare specifice care, împreună cu mijloacele de colectare şi transport al deşeurilor, formează sistemul public de salubrizare a Municipiului Târgu Mureş, denumit în continuare sistem de salubrizare.

  (2) Sistemul de salubrizare este alcătuit dintr-un ansamblu tehnologic şi funcţional, care cuprinde construcţii, instalaţii şi echipamente specifice destinate prestării serviciului de salubrizare.

**ART. 6**

  (1) Operatorii serviciului de salubrizare trebuie să îndeplinească indicatorii de performanţă, din caietul de sarcini al serviciului şi contractul de achiziţie a serviciului, aprobaţi de Consiliul Local al Municipiului Târgu Mureş.

**SECŢIUNEA 2**

**Accesul la serviciul de salubrizare**

**ART. 7**

  (1) Toţi utilizatorii de pe teritoriul Municipiului Târgu Mureş unde este organizat serviciul de salubrizare, au garantat dreptul de a beneficia de acest serviciu.

  (2) Utilizatorii au drept de acces, fără discriminare, la informaţiile publice privind serviciul de salubrizare, la indicatorii de performanţă ai serviciului, la structura tarifară şi la clauzele contractuale.

  (3) Operatorul serviciului de salubrizare este obligat ca prin modul de prestare a serviciului să asigure protecţia sănătăţii publice utilizând numai mijloace şi utilaje corespunzătoare cerinţelor autorităţilor competente din domeniul sănătăţii publice şi al protecţiei mediului.

  (4) Operatorul serviciului de salubrizare este obligat să asigure continuitatea serviciului conform programului aprobat de autorităţile administraţiei publice locale, cu excepţia cazurilor de forţă majoră care vor fi menţionate în contractul de delegare sau în hotărârea de dare în administrare a serviciului..

**SECŢIUNEA 3**

**Documentaţia tehnică**

**ART. 8**

 (1) Prezentul regulament stabileşte documentaţia tehnică minimă pentru toţi operatorii care asigură serviciul de salubrizare.

 (2) Regulamentul stabileşte documentele necesare exploatării, precum şi modul de întocmire, actualizare, păstrare şi manipulare a acestor documente.

 (3) Detalierea prevederilor prezentului regulament privind modul de întocmire, de păstrare şi reactualizare a evidenţei tehnice se va face prin proceduri de exploatare specifice principalelor tipuri de instalaţii.

**ART. 9**

 (1) Fiecare operator va avea şi va actualiza, în funcţie de specificul activităţii de salubrizare prestate, următoarele documente:
  a) actele de proprietate sau contractul prin care s-a făcut delegarea;
  b) documentaţia tehnică a utilajelor şi instalaţiilor şi, după caz, autorizaţiile de punere în funcţiune a acestora;
  c) schemele de funcţionare a instalaţiilor, planurile de ansamblu, desenele de detaliu actualizate conform situaţiei de pe teren, planurile de ansamblu şi de detaliu ale fiecărui agregat şi/sau ale fiecărei instalaţii, inclusiv planurile şi cataloagele pieselor de schimb;
  d) instrucţiunile producătorilor/furnizorilor de echipament sau ale organizaţiei de montaj privind manipularea, exploatarea, întreţinerea şi repararea echipamentelor şi instalaţiilor, precum şi cărţile/fişele tehnice ale echipamentelor principale ale instalaţiilor;
  e) normele generale şi specifice de protecţie a muncii aferente fiecărui echipament, fiecărei instalaţii sau fiecărei activităţi;
  f) planurile de dotare şi amplasare cu mijloace de stingere a incendiilor, planul de apărare a obiectivului în caz de incendiu, calamităţi sau alte situaţii excepţionale;
  g) regulamentul de organizare şi funcţionare şi atribuţiile de serviciu pentru întreg personalul;
  h) avizele şi autorizaţiile legale de funcţionare pentru clădiri, laboratoare, instalaţii de măsură, inclusiv cele de protecţie a mediului obţinute în condiţiile legii;
  i) documentele referitoare la instruirea, examinarea şi autorizarea personalului;
  j) registre de control, de sesizări şi reclamaţii, de dare şi retragere din exploatare, de admitere la lucru etc.;

 k) instrucţiuni privind accesul în incintă şi instalaţii;

**ART. 10**

  (1) Autorităţile administraţiei publice deţinătoare de instalaţii care fac parte din sistemul public de salubrizare, precum şi operatorii care desfăşoară serviciul de salubrizare, au obligaţia să îşi organizeze o arhivă tehnică pentru păstrarea documentelor de bază prevăzute la art. 9 alin. (1), organizată astfel încât să poată fi găsit orice document cu uşurinţă.

  (2) La încheierea activităţii, operatorul va preda autorităţii administraţiei publice locale, pe bază de proces-verbal, întreaga arhivă pe care şi-a constituit-o, fiind interzisă păstrarea de către acesta a vreunui document original sau copie.

**SECŢIUNEA 4**

**Îndatoririle personalului operativ**

**ART. 11**

  (1) Personalul de deservire operativă se compune din toţi salariaţii care deservesc construcţiile, instalaţiile şi echipamentele specifice destinate prestării serviciului de salubrizare, având ca sarcină principală de serviciu supravegherea sau asigurarea funcţionării în mod nemijlocit la un echipament, într-o instalaţie sau într-un ansamblu de instalaţii.

  (2) Subordonarea pe linie operativă şi tehnico-administrativă, precum şi obligaţiile, drepturile şi responsabilităţile personalului de deservire operativă se trec în fişa postului şi în procedurile operaţionale.

  (3) Locurile de muncă în care este necesară desfăşurarea activităţii se stabilesc de operator în procedurile proprii în funcţie de gradul de siguranţă necesar în asigurarea serviciului.

**ART. 12**

(1) În timpul prestării serviciului, personalul trebuie să asigure funcţionarea instalaţiilor/utilajelor, în conformitate cu regulamentele de exploatare, instrucţiunile/procedurile tehnice interne, graficele/diagramele de lucru şi dispoziţiile personalului ierarhic superior pe linie operativă sau tehnică-administrativă.

(2) Prestarea serviciului de salubrizare trebuie realizată astfel încât să se asigure:
  a) protejarea sănătăţii populaţiei;
  b) protecţia mediului înconjurător;
  c) menţinerea curăţeniei şi crearea unei estetici corespunzătoare a localității;
  d) conservarea resurselor naturale prin reducerea cantităţii de deşeuri şi reciclarea acestora;
  e) continuitatea serviciului.

**CAP. II**

**ASIGURAREA SERVICIULUI DE SALUBRIZARE ŞI CONDIŢII DE FUNCŢIONARE**

 **SECȚIUNEA 1**

**Prevederi generale**

**ART. 13**

  (1) Transportul deşeurilor stradale, se realizează numai de operatorul serviciului de salubrizare care trebuie să utilizeze autovehicule destinate acestui scop, acoperite şi prevăzute cu dispozitive de golire automată a recipientelor de colectare, care să nu permită împrăştierea deşeurilor sau a prafului, emanarea de noxe sau scurgeri de lichide în timpul transportului.

  (2) Starea tehnică a autovehiculelor trebuie să fie corespunzătoare circulaţiei pe drumurile publice şi să prezinte o bună etanşeitate a benelor de încărcare, fără scurgeri de levigat sau alte lichide.

  (3) Autovehiculele care transportă deşeuri stradale trebuie să aibă un aspect îngrijit şi să fie personalizate cu sigla operatorului.

  (4) Autovehiculele trebuie să aibă dimensiunile adaptate la condiţiile de drum, structura localității şi structura arhitecturală a diferitelor clădiri, dotarea tehnică necesară pentru intervenţie în cazul unor accidente sau defecţiuni apărute în timpul transportării deşeurilor.

  (5) Personalul operativ care deserveşte mijloacele auto trebuie să fie instruit pentru efectuarea transportului în condiţii de siguranţă, să deţină toate documentele de însoţire şi să nu abandoneze deşeurile pe traseu.

  (6) Pentru deplasare se vor folosi traseele cele mai scurte, cu cel mai redus risc pentru sănătatea populaţiei şi a mediului, care vor fi transmise autorităţii administraţiei publice locale.

  (7) Vehiculele vor fi întreţinute astfel încât să corespundă scopului propus, benele şi containerele vor fi spălate la cel mult două zile şi vor fi dezinfectate săptămânal în interior şi la exterior, conform normelor tehnice precizate de producător sau în actele normative în vigoare, numai în spaţiile care sunt dotate cu sisteme de colectare a apelor uzate provenite din spălare, separat de sistemul de canalizare al localităţii. Apele uzate provenite din spălatul autovehiculelor vor fi transportate la staţia de epurare a apelor uzate a localităţii, dacă nu există staţie de epurare proprie.

  (8) În situaţia în care, ca urmare a execuţiei unor lucrări planificate la infrastructura tehnico-edilitară, este împiedicată utilizarea punctelor de colectare stabilite şi/sau accesul autovehiculelor destinate transportului deşeurilor stradale, operatorul, pe baza notificării transmise de autoritatea administraţiei publice locale, trebuie să anunţe utilizatorii cu cel puţin 5 zile înainte despre situaţia intervenită, durata acesteia, punctele de colectare care se utilizează temporar în această perioadă şi programul de colectare.

(9) Pe toată această perioadă operatorul are obligaţia să doteze punctele de colectare care urmează a fi folosite temporar, cu recipiente suficiente şi să reducă intervalul între două colectări succesive, dacă este cazul.

  (10) În cazul apariţiei unor intemperii ce au ca efect întreruperea serviciului sau diminuarea cantităţilor colectate, operatorul are obligaţia să anunţe această situaţie şi să factureze numai cantităţile sau serviciile efectiv realizate.

  (11) Operatorii care prestează activitatea de colectare şi transport al deşeurilor stradale au şi următoarele obligaţii:
  a) să deţină toate documentele necesare de însoţire a deşeurilor transportate, din care să rezulte provenienţa deşeurilor/locul de încărcare, locul de destinaţie şi, după caz, cantitatea de deşeuri transportate şi codificarea acestora conform legii;
  b) să folosească traseele cele mai scurte şi/sau cu cel mai redus risc pentru sănătatea populaţiei şi a mediului şi care au fost aprobate de autorităţile administraţiei publice locale;
  c) să nu abandoneze deşeuri stradale pe traseu şi să le ridice în totalitate pe cele existente pe traseul stabilit.

**SECȚIUNEA 2**

**Măturatul, spălatul, stropirea și întreţinerea căilor publice**

*Măturatul manual și întreținerea căilor publice (inclusiv transportul și neutralizarea prin depozitare a deșeurilor rezultate)*

**ART. 14**

(1) Măturatul manual se aplică pe carosabil, pe trotuare, în pieţe si în hale de desfacere a produselor agroalimentare, în locuri de parcare sau pe suprafeţe anexe ale spatiilor de circulaţie, de odihnă ori de agrement în toate cazurile în care nu se poate realiza măturatul mecanizat.

(2) Întreţinerea curăţeniei străzilor în timpul zilei cuprinde operaţiunile de măturat stradal, al spaţiilor de agrement şi odihnă, al parcărilor, precum şi colectarea şi îndepărtarea obiectelor aruncate pe jos, în scopul păstrării unui aspect salubru al domeniului public.

(3) Măturatul manual se efectuează astfel încât cantitatea de praf care se poate ridica în aer ca urmare a deplasării autovehiculelor sau acţiunii vântului să nu depăşească concentraţia de pulberi admisă prin normele în vigoare.

(4) Prestaţia constă în efectuarea următoarelor operaţiuni:

a) măturatul propriu-zis al carosabilului si al trotuarelor cu mături, perii,etc;

b) precolectarea deşeurilor stradale de pe căile publice, prin procedee manuale;

c) depozitarea temporară a deşeurilor stradale in europubele sau saci biodegradabili.

d) încărcarea deşeurilor stradale în mijloace de transport deșeuri;

e) transportul și neutralizarea deşeurilor stradale la depozitul autorizat.

(5) Măturatul manual / întreținerea căilor publice, se realizează pe toată lungimea carosabilului şi o lăţime de minim 2 metri de la bordură/rigolă spre axul drumului, respectiv integral pentru trotuarele aferente (inclusiv în refugiile staţiilor mijloacelor de transport în comun), indiferent de infrastructura existentă (pavele din beton, canale pluviale, rigole din beton, asfalt, macadam, etc.).

(6) Perioada în care se va efectua această operaţiune poate varia în funcţie de condiţiile meteorologice (în cazul precipitaţiilor atmosferice, în locul acestei operaţii se realizează operațiunea de golire a coșurilor de gunoi stradale).

(7) Măturatul manual se poate desfăşura, indiferent de anotimp, atunci când:

- arterele nu sunt supuse activităţilor de deszăpezire şi/sau de combatere a poleiului;

- deşi arterele nu sunt supuse activităţilor de deszăpezire şi/sau combatere a poleiului, carosabilul este acoperit cu un strat de zăpadă;

(8) Colectarea deşeurilor rezultate din activitatea de măturat manual/ întreținere căi publice, se realizează în recipiente acoperite, care se vor transporta cu mijloace de transport adecvate (pentru degajarea cailor publice se va transporta inclusiv zăpada/gheața de pe căile publice).

(9) Depozitarea temporală a rezidurilor stradale, între momentul colectării şi cel al transportului, direct pe sol SE VA REALIZA în saci depuși pe trotuare sau alei pietonale fără a bloca sau împiedica circulația.

(10) Echipajele specializate vor utiliza autovehicule/autospeciale pentru transportul deșeurilor stradale, numărul acestora trebuind să permită deservirea în timp real a întregului personal care execută operaţia de întreţinere pe durata unui schimb. Descărcarea deşeurilor stocate în autovehicule/autospeciale se va face la un depozit autorizat de eliminare a deşeurilor, la care este arondat autoritatea publică locală.

(11) Frecvenţele de realizarea a operaţiunii de măturat manual:

- Pentru străzile laterale / secundare: min. 2 treceri/săptămână;

- Pentru străzi principale : min. 3 treceri/săptămână;

- Pentru zone centrale / aglomerate: 6 -7 treceri/săptămână.

Frecventele de lucru vor fi autorizate ca număr de treceri, pe tipuri de operatiuni, de către autoritatea contractantă prin programul săptamânal de lucru pus la dispozitia operatorului în functie de anotimp si necesități.

(12) În cazul efectuării unor lucrări edilitare în carosabil/pe trotuare, pe o stradă/un tronson de stradă pe care nu se întrerupe total circulaţia auto, operatorul de salubrizare va înștiința autoritatea contractanta si va interveni doar după clarificarea operațiunilor necesare care se impun.

(13) În cazul efectuării unor lucrări edilitare în carosabil/pe trotuare pe o stradă/un tronson de stradă pe care se întrerupe total circulaţia auto, operatorul de salubrizare nu va efectua operaţiile de salubrizare - măturatul, spălatul, stropirea și întreținerea căilor publice, pe perioada când se efectuează aceste lucrări edilitare. Menţinerea stării de salubritate a străzii/tronsonului de stradă cade în sarcina constructorului.

(14) Autorităţile administraţiilor publice locale, prin administratorii reţelelor stradale din localitate, au obligativitatea ca la predarea amplasamentului către constructor să invite şi reprezentantul operatorului de salubrizare care acţionează pe artera ce va fi supusă lucrărilor edilitare în carosabil/trotuare.

(15) Deseurile stradale rezultate din măturatul manual/întreținerea căilor publice se vor colecta de la terminarea lucrărilor de salubrizare, obligatoriu până la sfârsitul programului de lucru, și transportate la depozitul de deșeuri autorizat, pentru neutralizare.

*Golirea coșurilor de gunoi stradale* *(inclusiv transportul și neutralizarea prin depozitare a deșeurilor rezultate)*

**ART. 15**

(1) Prestaţia constă în efectuarea următoarelor operaţiuni:

a) precolectarea deşeurilor stradale: hârtii, pungi, cutii, sticle de plastic, resturi vegetale etc., din coşurile de gunoi stradale și din scrumierele acestora;

b) golirea conţinutului coşurilor, care se va face in saci biodegradabili inscripționați sau europubele;

c) spălarea periodică a coşurilor stradale de pe domeniul public;

d) încărcarea deşeurilor rezultate în autovehicule de transport deșeuri, transportul și neutralizarea acestora la depozitul autorizat.

(2) Operațiunea cuprinde golirea propriu – zisă a coșurilor stradale și efectuarea curățeniei în jurul acestora.

(3) Programul de golire a coșurilor de gunoi stradale va fi stabilit de către Autoritatea Contractantă, cu frecvența în funcție de zonă și de necesități

(4) Se vor goli coșurile stradale de pe căile publice, stații de autobuze, spații de joacă și de agrement, spații de odihnă, parcuri, parcări publice, etc.

(5) Norma medie este de minim 2.000 coșuri de gunoi stradale golite/zi.

(6) Deseurile stradale rezultate din golit coșurile stradale se vor colecta la terminarea lucrărilor de salubrizare, obligatoriu până la sfârsitul programului de lucru, și vor fi transportate la depozitul de deșeuri autorizat, pentru neutralizare.

*Măturatul și aspiratul mecanizat a căilor publice (inclusiv transportul și neutralizarea prin depozitare a deșeurilor rezultate)*

**ART. 16**

(1) Măturatul mecanizat se realizează cu maşini specializate, echipate cu perii cilindrice si/sau circulare care vin în contact direct cu suprafaţa pe care se execută măturatul, cu sistem de umezire a prafului şi cu sistem de aspirare - colectare a reziduurilor rezultate (pe ambele sensuri pe lăţimea de lucru a utilajului).

(2) Maşinile de măturat urban economisesc timp şi forţă de muncă, îmbunătăţind calitatea curăţeniei. Utilizarea acestor maşini asigură o productivitate mult mai ridicată decât a unui Operator manual. Periile şi motoarele de aspirare colectează toate tipurile de reziduuri şi au sisteme speciale de filtrare care menţin praful colectat, acesta nedispersându-se în exterior.

(3) Prestaţia constă în efectuarea următoarelor operaţii:

 a) măturatul mecanic efectiv al suprafeţelor de salubrizat;

 b) descărcarea deşeurilor colectate în autogunoiere, transportarea și neutralizarea zilnică a acestora la depozitul autorizat.

(4) Aceasta activitate se desfăşoară in perioada martie - noiembrie, perioada care se poate modifica, in funcţie de condiţiile meteorologice, pe bază de comandă fermă din partea Autorității Contractante, cu excepţia perioadei ploioase, a celei în care se efectuează curăţatul zăpezii sau în care temperatura exterioară este sub cea de îngheţ.

(5) Măturatul/aspiratul mecanizat al trotuarelor si al carosabilului se realizează pe întreaga lungime a străzii şi pe o lăţime de minim 2 m de la bordură/rigolă măsurat spre axul drumului. Pentru evitarea formării prafului, operaţia de măturare va fi precedată de stropirea carosabilului/trotuarelor cu apă, doar în situaţiile în care praful nu este umectat ca urmare a condiţiilor naturale sau dacă, temperatura exterioară în zona măturată nu este mai mică decât cea de îngheţ.

(6) Perioada în care se va efectua această operaţiune poate varia în funcţie de condiţiile meteorologice. Măturatul/aspiratul mecanizat al trotuarelor si al carosabilului se poate desfăşura ziua şi noaptea, indiferent de anotimp, atunci când:

- arterele nu sunt supuse activităţilor de deszăpezire şi/sau de combatere a poleiului;

- arterele, deși nu sunt supuse activităţilor de deszăpezire şi/sau de combatere a poleiului, carosabilul este acoperit cu un strat de zăpadă;

- temperatura exterioară este sub cea de îngheţ.

(7) Echipamentele/vehiculele pentru realizarea măturatului mecanizat al carosabilului trebuie să aibă o zonă activă de măturare cuprinsă între 1-2 metri.

(8) Frecvenţele de realizarea a operaţiunei de măturat mecanizat: 2-3 treceri/săptămână si/sau conform programului de lucru prezentat de catre Autoritatea Contractantă.

(9) Măturatul/ aspiratul mecanizat include și îndepărtarea depunerilor de noroi, nisip și praf, de la marginea carosabilului.

*Spălatul mecanizat a căilor publice*

**ART. 17**

(1) Operaţiunea de spălare se execută atât pe partea carosabilă, cât si pe trotuare,

 în funcţie de condiţiile meteorologice concrete la solicitarea autoritatii contractante.

(2) Operaţia de spălare constă în dispersarea apei pe carosabil/trotuare, astfel încât să se evite formarea prafului şi să se creeze un climat favorabil de confort şi igienă citadină. Operațiunea se va realiza cu precauție fără a produce daune terților.

(3) Spălatul carosabilului se realizează pe toată lungimea străzii şi o lăţime de minim 2 metri de la bordură/rigolă măsurat spre axul drumului. Spălatul carosabilului şi al trotuarelor va fi realizat integral pentru întreaga suprafaţă stabilită.

(4) Perioada în care se va efectua această operaţiune poate varia în funcţie de condiţiile meteorologice. Spălatul carosabilului şi al trotuarelor se poate desfăşoară de regulă în perioada aprilie - octombrie, perioadă ce poate fi modificată de autoritatea administraţiei publice locale, în funcţie de condiţiile meteorologice concrete.

(5) Operaţiunea de spălare se execută atât pe partea carosabilă, cât şi pe trotuare, după terminarea operaţiei de măturare şi curăţare a rigolelor.

(6) Este interzisă operaţia de spălare în anotimpul călduros, în intervalul orar 1300 - 1700, dacă indicele de confort termic depăşeşte pragul valoric de 75 de unităţi.

(7) Pentru asigurarea condiţiilor prevăzute la alin. anterior şi pentru planificarea operaţiilor de spălare, operatorii de salubrizare vor întreprinde toate măsurile necesare ca în perioada de vară să cunoască valoarea indicelui de confort la ora 12,00 şi prognoza pentru perioada imediat următoare de două zile de la Administraţia Naţională de Meteorologie.

(8) Operatorul are obligaţia să anunţe autoritatea administraţiei publice locale sau asociaţia de dezvoltare intercomunitară, după caz, despre toate situaţiile în care este împiedicată realizarea operaţiilor de spălare, stropire sau măturare.

(9) Pentru realizarea operaţiunii de spălare sau stropire se utilizează numai apă industrială luată din punctele indicate de operatorul serviciului de alimentare cu apă şi de canalizare al localităţii sau din apele de suprafaţă sau de adâncime, cu aprobarea autorităţii administraţiei publice locale, pe baza avizului sanitar.

(10) În cazul în care din considerente tehnico-economice nu se poate utiliza apa industrială, se poate folosi şi apă prelevată de la hidranţii stradali, cu acordul operatorului serviciului de alimentare cu apă şi de canalizare.

(11) În toate situaţiile, alimentarea cu apă industrială sau potabilă se realizează pe baza unui contract încheiat cu operatorul serviciului de alimentare cu apă şi de canalizare.

(12) Substanţele utilizate în procesul de spălare trebuie să fie aprobate de autoritatea administraţiei publice locale.

*Stropirea mecanizată a căilor publice*

**ART. 18**

(1) Stropirea carosabilului se execută în perioada verii, perioadă ce poate fi modificată în funcţie de condiţiile meteorologice reale, și se practică pe suprafeţe in prealabil salubrizate.

(2) Stropirea constă in dispersarea apei pe toată suprafaţa carosabilului, pentru evitarea formării prafului și crearea unui climat favorabil îmbunătățirii gradului de confort si igienă citadină.

(3) Lucrarea se efectuează numai cu utilaje specializate pentru stropit. In timpul operaţiei se va evita stânjenirea circulaţiei pietonale sau stropirea pietonilor, clădirilor, vitrinelor ori a altor dotări etc.

(4) Activitatea se desfăşoară pe întreaga suprafaţă indicată, pe baza programelor solicitate de beneficiar.

(5) Stropirea străzilor se efectuează atunci cand temperatura depăşeşte 30oC.

(6) Prestaţia constă în efectuarea următoarelor operaţiuni:

a) încărcarea cisternei cu apă de la punctele de alimentare avizate de către operatorul serviciilor publice de alimentare cu apă și de canalizare;

b) stropirea efectivă a străzilor.

*Curățarea manuală a canalelor pluviale/rigole* (*inclusiv transportul și neutralizarea prin depozitare a materialelor grosiere rezultate)*

**ART. 19**

(1) Curățatul canalelor pluviale/rigolelor betonate, pavate se realizează anterior sau concomitent cu operația de măturare. Curățatul (răzuitul) rigolelor este o lucrare de necesitate determinată de ploi torenţiale ce favorizează transport de aluviuni, avarii la reţele subterane, lucrări de constructii, după deszapezire, etc.

(2) Răzuitul rigolelor constă în îndepărtarea prafului și materialelor grosiere: noroi, nisip, aluviuni datoratate uor ploi torențiale, deșeuri vegetale etc, pe o porțiune de 0,75 m de la bordura spre axul median al străzii în zona de autorizare, pe baza programelor solicitate de beneficiar.

(3) Activitatea de răzuit rigole se execută pe toata durata anului, ori de cate ori este nevoie.

(4) Prestația constă în efectuarea următoarelor operații:

a) curățatul canalelor pluviale/rigolelor cu razul sau lopata;

b) strângerea materialelor grosiere (noroiului, nisipului, pământului) rezultate din răzuire în grămezi depozitate la marginea trotuarului, care vor fi transportate în ziua efectuării răzuirii rigolei cu utilaje adecvate la depozitul autorizat;

c) încărcatul grămezilor in europubele;

d) golirea europubelelor in autogunoiere si transportul zilnic al deşeurilor la depozitul autorizat;

e) depozitarea deşeurilor rezultate in urma acestei activităţi la depozitul autorizat.

*Curățarea mecanizată a canalelor pluviale neamenajate* (*inclusiv transportul și neutralizarea prin depozitare a materialelor grosiere rezultate)*

**ART. 20**

(1) Curățarea mecanizată a canalelor pluviale neamenajate constă în curățarea șanțurilor podețelor și canalelor de pe marginea carosabilului, de materiale aluvionare depuse, de mâl, de diverse deșeuri, de vegetația existentă, etc. Operațiunea se va realiza cu ajutorul utilajelor specifice .

(2) Curățarea mecanizată a canalelor pluviale neamenajate este o lucrare de necesitate, determinată de ploi torenţiale ce favorizează transport de aluviuni, avarii la reţele subterane, lucrări de constructii, după deszapezire, etc.

(3) Prestaţia constă în efectuarea următoarelor operaţiuni:

a) curățarea (decolmatarea) canalelor pluviale neamenajate - șanțuri și podețe de pe marginea carosabilului, de materialele depuse, mâl, deșeuri, etc cu ajutorul utilajelor specifice.

b) strângerea materialelor rezultate (noroi, nisip, pământ, mâl, vegetale, alte deșeuri, etc) în grămezi depozitate la marginea căilor publice și care vor fi transportate obligatoriu în ziua efectuării operațiunii, cu utilaje adecvate la depozitul autorizat;

c) încărcarea deșeurilor rezultate în autovehicule, care le vor transporta la depozitul de deșeuri autorizat.

d) depozitarea deşeurilor rezultate in urma acestei activităţi la depozitul autorizat.

(4) Activitatea se desfăşoară pe întreaga suprafaţă indicată, pe baza programelor solicitate de beneficiar.

(5) Materialele rezultate (noroi, nisip, pământ, mâl, vegetale, alte deșeuri, etc) vor fi depozitate în grămezi la marginea carosabilului/trotuarului și vor fi transportate obligatoriu în aceeași zi, cu utilaje adecvate la depozitul autorizat.

*Colectarea, transportul și depozitarea deșeurilor stradale*

**ART. 21**

(1) Deşeurile reziduurile stradale rezultate din activitățile de măturat manual, mecanizat, golit coșuri stradale, curățare canale pluviale/rigole și curățare canale pluviale neamenajate nu se vor amesteca cu deşeurile municipale și vor fi transportate direct la depozitul de deşeuri, fără a fi necesară efectuarea operaţiei de sortare.

(2) Costurile de colectare, transport și neutralizare a deşeurilor stradale prin depozitare, care rezultă în urma activităților de măturat manual, mecanizat, golit coșuri stradale, curățare canale pluviale/rigole și curățare canale pluviale neamenajate, se includ în tariful ofertat pentru prestarea acestor activităţi, iar cantitatea de deșeuri rezultată va fi contabilizată prin bonuri de cântar.

*Colectarea, transportul și depozitarea deșeurilor vegetale de pe domeniul public și privat al municipiului*

**ART. 22**

1. Colectarea, transportul și depozitarea deșeurilor vegetale de pe domeniul public și privat al municipiului se va face conform unei proceduri stabilit de comun acord cu Operatorul și Autoritatea Contractantă (Operatorul are obligația să inițieze definirea procedurii)
2. Prin deșeuri vegetale se înțelege (dar nu se limitează la): crengi (nu prin toaletare de pe domeniul public), frunze, iarbă, brazi (de sezon, de evenimente), resturi vegetale din gospodări;
3. Colectarea deșeurilor se va face la solicitarea Autorității Contractante, Operatorul are obligația de a ține o evidență clară a cantităților colectate, transportate și depozitate la un depozit autorizat;
4. Costurile de colectare, transport și depozitare a acestor tip de deșeuri vor fi decontate de către Autoritatea Contractantă separat de către valoarea contractului, pe acte fiscale separate, în funcție de alocările bugetare pentru acest tip de activitate.

*Colectarea, transportul și depozitarea deșeurilor clandestine (depozite de deșeuri abandonate în alte locuri decât locurile special amenajate) de pe domeniul public și privat al municipiului și de pe domeniul privat al terților*

**ART. 23**

1. Colectarea, transportul și depozitarea deșeurilor se va face conform unei proceduri stabilit de comun acord cu Operatorul și Autoritatea Contractantă (Operatorul are obligația să inițieze definirea procedurii)
2. Prin deșeuri clandestine se înțelege (dar nu se limitează la): deșeuri de mai multe tipuri depozitate în spații neamenajate, liziera pădurii etc. în afara punctelor de colectare;
3. Colectarea deșeurilor se va face la solicitarea Autorității Contractante, Operatorul are obligația de a ține o evidență clară a cantităților colectate, transportate și depozitate la un depozit autorizat;
4. Costurile de colectare, transport și depozitare a acestor tip de deșeuri vor fi decontate de către Autoritatea Contractantă separat de către valoarea contractului, pe acte fiscale separate, în funcție de alocările bugetare pentru acest tip de activitate.

*Decolmatarea* *șanțurilor deschise de captare a apelor pluviale de pe raza Municipiului Târgu Mureș-*

1. Decolmatarea șanțurilor deschise se înțelege curățare acestor de depuneri sedimentare și de vegetație, manual și mecanizat
2. Activitate ce se va face la solicitarea Autorității Contractante, Operatorul are obligația de a ține o evidență clară a cantităților colectate, transportate și depozitate la un depozit autorizat;
3. Costurile acestei activități vor fi decontate de către Autoritatea Contractantă separat de valoarea contractului, pe acte fiscale separate, în funcție de alocările bugetare pentru acest tip de activitate

**SECȚIUNEA 3**

**Colectarea cadavrelor animalelor de pe domeniul public și predarea acestora către unitățile de ecarisaj sau instalații de neutralizare**

**ART. 24**

(1) Autoritățile administrației locale sunt responsabile de neutralizarea cadavrelor de animale găsite pe aria administrativ-teritorială a localităţii, prin unităţi de ecarisaj autorizate, conform legislaţiei în vigoare.

 (2) Operatorul serviciului de salubrizare are obligaţia de a colecta cadavrele de animale de pe domeniul public şi să le predea unităţii de ecarisaj care este abilitată pentru neutralizarea deşeurilor de origine animală, în aria administrativ-teritorială a localităţii, în conformitate cu prevederile legale în vigoare.

(3) Prestarea activităţilor de colectare a cadavrelor animalelor de pe domeniul public şi de predare a acestora unităţilor de ecarisaj se va executa astfel încât să se realizeze:

 a) continuitatea activităţii, indiferent de anotimp şi condiţiile meteo, cu respectarea prevederilor contractuale;

  b) ridicarea cadavrelor de animale de pe domeniul public şi predarea acestora unităţilor de ecarisaj în termen de două ore de la anunţare;

  c) corectarea şi adaptarea regimului de prestare a activităţii la cerinţele beneficiarilor;

  d) controlul calităţii serviciului prestat;

  e) ţinerea la zi a documentelor cu privire la prestarea serviciului;

  f) respectarea regulamentului serviciului de salubrizare aprobat de autoritatea administraţiei publice locale, în condiţiile legii;

  g) prestarea activităţii pe baza principiilor de eficienţă economică, având ca obiectiv reducerea costurilor de prestare a serviciului;

  h) asigurarea mijloacelor auto special amenajate şi dotate pentru efectuarea unor astfel de transporturi, în întreaga arie administrativ-teritorială încredinţată;

  i) îndeplinirea indicatorilor de calitate a prestării activităţii, specificăţi în regulamentul serviciului de salubrizare;

  j) asigurarea, pe toată durata de executare a serviciului, de personal calificat şi în număr suficient.

(4) Cadavrele de animale de pe domeniul public se transportă de către operator în mijloace auto special destinate şi amenajate în acest scop care îndeplinesc condiţiile impuse de legislaţia în vigoare.

(5) Cadavrele de animale de pe domeniul public vor fi ridicate în termen de maxim două ore de la semnalarea existenţei acestora de către populaţie, reprezentanţi ai operatorilor economici sau instituţiilor publice, inclusiv în cazul autosesizării ca urmare a activităţii curente de salubrizare.

(6) Autovehiculele şi containerele destinate transportului cadavrelor de animale de pe domeniul public trebuie dezinfectate după fiecare transport în parte în locurile special amenajate pentru această operaţie.

(7) Personalul trebuie să utilizeze echipament de protecţie şi să fie dotat cu mijloace corespunzătoare astfel încât să nu vină în contact direct cu animalele colectate. Personalul trebuie să aibă aviz medical prin care să se confirme că sunt îndeplinite condiţiile necesare, inclusiv vaccinarea, dacă este cazul, pentru prestarea acestei activităţi.

(8) Se interzic abandonarea, îngroparea sau depozitarea deşeurilor de origine animală în alte condiţii decât cele stabilite de legislaţia în vigoare.

(9) Operatorul de salubrizare are obligaţia să ţină o evidenţă referitoare la deşeurile de origine animală colectate, modul de transport, precum şi documente doveditoare cu privire la predarea acestor deşeuri la unitatea de ecarisaj, dacă nu realizează operaţia de neutralizare.

(10) În cazul în care operatorul de servicii de salubrizare realizează neutralizarea deşeurilor de origine animală provenite din gospodăriile populaţiei, acesta trebuie să păstreze evidenţele cu privire la tipul deşeurilor, cantitatea, documentele însoţitoare, modul de neutralizare, data şi, după caz, şarja/lotul, precum şi, pentru materiile sau produsele rezultate, destinaţia, transportatorul şi documentele însoţitoare şi trebuie să întocmească şi să completeze registre în conformitate cu legislaţia în vigoare, inclusiv pentru animalele moarte din speciile bovine, ovine/caprine, suine sau cabaline.

(11) Operatorul de salubrizare, va raporta cantitățile eliminate, Autorității Contractante.

(12) Toate documentele se arhivează şi se păstrează conform dispoziţiilor legale în vigoare.

**CAP. III**

**DREPTURI ŞI OBLIGAŢII**

 **SECŢIUNEA 1**

**Drepturile şi obligaţiile operatorilor serviciului de salubrizare**

**ART. 25**

  (1) Drepturile şi obligaţiile operatorului serviciului de salubrizare se constituie ca un capitol distinct în cadrul:
 a) hotărârii de dare în administrare a serviciului de salubrizare;
  b) regulamentului serviciului de salubrizare;
  c) contractului de delegare a serviciului de salubrizare.

**ART. 26**

  (1) Operatorii serviciului de salubrizare au următoarele drepturi:
  a) să încaseze contravaloarea serviciului de deşeuri prestat/contractat, corespunzător tarifului aprobate de autorităţile administraţiei publice locale, determinat în conformitate cu normele metodologice elaborate şi aprobate de A.N.R.S.C.;
  b) să asigure echilibrul contractual pe durata contractului de achiziţie a serviciului;
  c) să solicite ajustarea tarifului în raport cu evoluţia generală a preţurilor şi tarifelor din economie;
  d) să propună modificarea tarifului aprobat în situaţiile de schimbare semnificativă a echilibrului contractual;
  e) să aibă exclusivitatea prestării serviciului de salubrizare, pe raza unităţii administrativ-teritoriale pentru care are hotărâre de dare în administrare sau contract de achiziție a serviciului.

    f) să aplice la facturare tarifele aprobate de autoritatea administraţiei publice locale;

  g) să limiteze prestarea serviciului, fără plata vreunei penalizări, cu un preaviz de 5 zile lucrătoare, dacă sumele datorate nu au fost achitate după 45 de zile de la primirea facturii;
  h) să solicite recuperarea debitelor în instanţă.

**ART. 27**

  (1) Operatorii serviciilor de salubrizare au următoarele obligaţii:
  a) să ţină gestiunea separată pentru fiecare activitate în parte, pentru a se putea stabili tarife juste în concordanţă cu cheltuielile efectuate;
  b) să asigure prestarea serviciului de salubrizare, conform prevederilor contractuale şi cu respectarea prezentului regulament, prescripţiilor, normelor şi normativelor tehnice în vigoare;
  c) să plătească despăgubiri persoanelor casnice sau utilizatorilor non-casnici pentru prejudiciile provocate din culpă, inclusiv pentru restricţiile impuse deţinătorilor de terenuri aflate în perimetrul zonelor de protecţie instituite, conform prevederilor legale;
  d) să plătească despăgubiri pentru întreruperea nejustificată a prestării serviciului şi să acorde bonificaţii procentuale din valoarea facturii utilizatorilor în cazul prestării serviciului sub parametrii de calitate şi cantitate prevăzuţi în contractele de prestare;
  e) să furnizeze autorităţii administraţiei publice locale, respectiv A.N.R.S.C., informaţiile solicitate şi să asigure accesul la documentele şi documentaţiile pe baza cărora prestează serviciul de salubrizare, în condiţiile legii;
  f) să încheie contracte de asigurare pentru pagube aduse la infrastructura exploatată în desfăşurarea activităţilor;
  g) să deţină toate avizele, acordurile, autorizaţiile necesare prestării activităţilor specifice serviciului de salubrizare, prevăzute de legislaţia în vigoare;
  h) să respecte angajamentele faţă de utilizatori luate prin contractele de prestare a serviciului de salubrizare;
  i) să presteze serviciul de salubrizare pe raza unităţii administrativ-teritoriale pentru care are hotărâre de dare în administrare sau contract de achiziție a serviciului

  j) să respecte indicatorii de performanţă stabiliţi prin hotărârea de dare în administrare sau prin contractul de delegare a gestiunii şi precizaţi în caietul de sarcini al serviciului de salubrizare, să îmbunătăţească în mod continuu calitatea serviciilor prestate;

  k) să aplice metode performante de management, care să conducă la reducerea costurilor specifice de operare;

   l) să factureze serviciile prestate, la tarife legal aprobate;

  m) să înfiinţeze activitatea de dispecerat şi de înregistrare a reclamaţiilor, având un program de funcţionare permanent;
  n) să înregistreze toate reclamaţiile şi sesizările utilizatorilor într-un registru şi să ia măsurile de rezolvare ce se impun. În registru se vor consemna numele şi prenumele persoanei care a reclamat şi ale celei care a primit reclamaţia, adresa reclamantului, data şi ora reclamaţiei, data şi ora rezolvării, numărul de ordine al reclamaţiei care va fi comunicat petentului. La sesizările scrise operatorul are obligaţia să răspundă în termen de maximum 30 de zile de la înregistrarea acestora;
 o) să ţină evidenţa gestiunii deşeurilor şi să raporteze periodic autorităţilor competente situaţia conform reglementărilor în vigoare.

 p) să asigure curăţenia şi igiena căilor publice, a staţiilor mijloacelor de transport în comun;

**SECŢIUNEA 2**

**Drepturile şi obligaţiile utilizatorilor**

**ART. 28**

  (1) Au calitatea de utilizatori beneficiarii individuali sau colectivi, direcţi ori indirecţi ai serviciului de salubrizare.
  (2) Dreptul, fără discriminare, de acces la serviciul de salubrizare, de utilizare a acestuia, precum şi la informaţiile publice este garantat tuturor utilizatorilor.

**ART. 29**

  (1) Utilizatorii au următoarele drepturi:
   a) să sesizeze autorităţilor administraţiei publice locale şi celei competente orice deficienţe constatate în sfera serviciului de salubrizare şi să facă propuneri vizând înlăturarea acestora, îmbunătăţirea activităţii şi creşterea calităţii serviciului;
  b) să se asocieze în organizaţii neguvernamentale pentru apărarea, promovarea şi susţinerea intereselor proprii;
  c) să primească şi să utilizeze informaţii privind serviciul de salubrizare, despre deciziile luate în legătură cu acest serviciu de către autorităţile administraţiei publice locale, A.N.R.S.C. sau operator, după caz;
  d) să fie consultaţi, direct sau prin intermediul unor organizaţii neguvernamentale reprezentative, în procesul de elaborare şi adoptare a deciziilor, strategiilor şi reglementărilor privind activităţile din sectorul serviciului de salubrizare;
  e) să se adreseze, individual ori colectiv, prin intermediul unor asociaţii reprezentative, autorităţilor administraţiei publice locale sau centrale ori instanţelor judecătoreşti, în vederea prevenirii sau reparării unui prejudiciu direct ori indirect.
  f) să primească răspuns în maximum 30 de zile la sesizările adresate operatorului sau autorităţilor administraţiei publice locale şi centrale cu privire la salubrizare pentruactivitățile de măturat, spălat, stropit și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare;

g) utilizatorilor le este garantat dreptul de acces la serviciile de salubrizare şi de utilizare a acestora.

**ART. 30**

  (1) Utilizatorii au următoarele obligaţii:
  a) să respecte prevederile prezentului regulament şi clauzele contractului de prestare a serviciului de salubrizare;
  b) să asigure accesul utilajelor de colectare a deşeurilor la punctele de colectare;

  c) să accepte limitarea temporară a prestării serviciului ca urmare a execuţiei unor lucrări prevăzute în programele de reabilitare, extindere şi modernizare a infrastructurii tehnico-edilitare;
  d) să respecte normele de igienă şi sănătate publică stabilite prin actele normative în vigoare;
  e) să nu introducă în recipientele de colectare deşeuri din categoria celor cu regim special (periculoase, toxice, explozive), animaliere, provenite din construcţii, din toaletarea pomilor sau curăţarea şi întreţinerea spaţiilor verzi ori provenite din diverse procese tehnologice care fac obiectul unor tratamente speciale, autorizate de direcţiile sanitare veterinare sau de autorităţile de mediu;
  f) să asigure curăţenia incintelor proprii, precum şi a zonelor cuprinse între imobil şi domeniul public (până la limita de proprietate); autorităţile administraţiei publice locale se vor îngriji de salubrizarea spaţiilor aflate în proprietatea publică sau privată a lor;
  g) să asigure curăţenia locurilor de parcare pe care le au în folosinţă din domeniul public, dacă este cazul, şi să nu efectueze reparaţii care pot produce scurgerea uleiurilor, carburanţilor şi lubrifianţilor sau de lichide rezultate din spălarea autovehiculelor;
  h) să nu arunce deşeuri şi obiecte de uz casnic pe străzi, în parcuri, pe terenuri virane sau în locuri publice;
  i) să depună hârtiile şi resturile mărunte de ambalaje care se produc cu ocazia utilizării mijloacelor de transport şi a activităţii desfăşurate pe străzile localităţii în coşurile de hârtii amplasate de operator de-a lungul străzilor şi în alte asemenea locuri;

  j) să menţină curăţenia pe trotuare, pe partea carosabilă a străzii sau a drumului, pe porţiunea din dreptul condominiului, gospodăriei şi a locurilor de parcare pe care le folosesc;
  k) să îndepărteze zăpada şi gheaţa de pe trotuarele din dreptul imobilelor în care locuiesc;
  l) să păstreze curăţenia pe arterele de circulaţie, în pieţe, târguri şi oboare, în parcuri, locuri de joacă pentru copii şi în alte locuri publice.

**CAP. IV**

**DETERMINAREA CANTITĂŢILOR ŞI VOLUMULUI DE LUCRĂRI PRESTATE**

**ART. 31**

 (1) Determinarea cantităţilor de deşeuri primite la instalaţiile de tratare, respectiv eliminare se face numai prin cântărire.

 (2) Pentru activităţile de măturat, spălat, stropit şi întreţinere a căilor publice, cantitatea prestaţiilor se stabileşte pe baza suprafeţelor, a volumelor, aşa cum acestea sunt trecute în caietul de sarcini.

 (3) Reprezentantul autorităţii administraţiei publice locale va controla prin sondaj şi/sau ca urmare a sesizărilor venite din partea populaţiei activitatea depusă de operator, iar în cazul în care rezultă neconformităţi se încheie un proces-verbal de constatare privind neefectuarea lucrării sau calitatea necorespunzătoare a acesteia.

 (4) Pe baza procesului-verbal de constatare, autoritatea administraţiei publice aplică penalităţile menţionate în contractul de achiziție încheiat cu operatorul, acestea reprezentând unităţi procentuale din valoarea lunară totală a contractului.

SECTIUNEA III – INDICATORI DE PERFORMANȚĂ ȘI PENALIZĂRI

**CAP. I**

**INDICATORI DE PERFORMANŢĂ ŞI DE EVALUARE AI SERVICIULUI DE SALUBRIZARE**

**ART. 1**

  (1) Consiliile locale stabilesc şi aprobă valorile indicatorilor de performanţă ai serviciului de salubrizare şi penalităţile aplicate operatorului în caz de nerealizare, după dezbaterea publică a acestora.

  (2) Indicatorii de performanţă ai serviciului de salubrizare se precizează în regulament, care face parte integrantă din contractul de achiziție a serviciului.

  (3) Autorităţile administraţiei publice locale sunt responsabile de stabilirea nivelurilor de calitate a indicatorilor de performanţă ce trebuie îndeplinite de operatori, astfel încât să se asigure atingerea şi realizarea ţintelor/obiectivelor conform legislaţiei în vigoare.

  (4) Autorităţile administraţiei publice locale aplică penalităţi contractuale operatorului serviciului de salubrizare în cazul în care acesta nu prestează serviciul la parametrii de eficienţă şi calitate la care s-a obligat ori nu respectă indicatorii de performanţă ai serviciului.

**ART. 2.**

   (1) Indicatorii de performanţă stabilesc condiţiile ce trebuie respectate de operatori pentru asigurarea serviciului de salubrizare a municipiului, cu privire la:
  a) continuitatea din punct de vedere cantitativ şi calitativ;

  b) atingerea obiectivelor şi ţintelor pentru care autoritatea administraţiei publice locale/asociaţia de dezvoltare intercomunitară sunt responsabile;
  c) prestarea serviciului în aria de responsabilitate;
   d) respectarea reglementărilor specifice din domeniul protecţiei mediului şi al sănătăţii populaţiei;
  e) implementarea unor sisteme de management al calităţii, al mediului şi al sănătăţii şi securităţii muncii.

**ART. 3**

  (1) Indicatorii de performanţă trebuie să asigure evaluarea continuă a operatorului cu privire la următoarele activităţi:
  a) contractarea serviciului de salubrizare;
  b) măsurarea, facturarea şi încasarea contravalorii serviciilor efectuate;
  c) îndeplinirea prevederilor din contract cu privire la calitatea serviciilor efectuate;
  d) menţinerea unor relaţii echitabile între operator şi utilizator prin rezolvarea rapidă şi obiectivă a problemelor, cu respectarea drepturilor şi obligaţiilor care revin fiecărei părţi;
  e) soluţionarea în timp util a reclamaţiilor utilizatorilor referitoare la serviciile de salubrizare;
  f) prestarea serviciului de salubrizare pe raza unităţii administrativ-teritoriale pentru care are hotărâre de dare îm administrare sau contract de achiziție a serviciului.

**ART. 4**

***INDICATORI DE PERFORMANŢĂ PROPUȘI:***

|  |  |  |
| --- | --- | --- |
| **Nr.****crt.** | **INDICATORI DE PERFORMANŢĂ GENERALI** | **Total /an** |
|  |  |  |
| **1** | **INDICATORI DE PERFORMANŢĂ** |  |
| **1.1** | **Contractarea serviciilor de salubrizare** |  |
|  | a) numărul de solicitări de îmbunătăţire a parametrilor de calitate ai activităţiiprestate, rezolvate, raporat la numărul total de cereri de îmbunătăţire a activităţilor pentru fiecare categorie de activitate-operaţiune:* măturatul, spălatul, stropirea şi întreţinerea căilor publice;
* colectarea cadavrelor animalelor de pe domeniul public şi predarea acestora

către unităţile de ecarisaj sau către instalaţiile de neutralizare; | = 100% |
| **1.2** | **Măsurarea şi gestiunea cantităţii serviciilor prestate** |  |
|  | a) numărul de reclamaţii rezolvate privind cantităţile de servicii prestate, raportat la numărul total de reclamaţii privind cantităţile de servicii prestate(exprimat în %) | = 100% |
|  | b) ponderea din numărul de reclamaţii de la litera a) care s-au doveditjustificate | ≤ 5% |
|  | c) procentul de solicitări de la lit. b) care au fost rezolvate în mai puţin de 5zile lucrătoare | = 100% |
|  | d) numărul de sesizări din partea agenţilor de protecţie a mediului, raportat la numărul total de sesizări din partea autorităţilor centrale şi locale (exprimatîn %) | ≤ 5% |
|  | e) numărul de sesizări din partea agenţilor de sănătate publică, raportat la numărul total de sesizări din partea autorităţilor centrale si locale (exprimatîn %) | ≤ 5% |
|  | f) numărul de reclamaţii rezolvate privind calitatea activităţii prestate,raportat la numărul total de reclamaţii privind calitatea activităţii prestate (exprimat în %*)* | = 100% |
|  | g) ponderea din numărul de reclamaţii de la litera f) care s-au doveditjustificate | ≤ 5% |
|  | h) procentul de solicitări de la litera g) care au fost rezolvate în mai puţin deo zi calendaristică | = 100% |
|  | i) numărul de reclamaţii rezolvate privind cantităţile de servicii prestate,raportat la numărul total de reclamaţii privind cantităţile de servicii prestate pe tipuri de activităţi (exprimat in %) | = 100% |
|  | i1) suprafeţele efective măturate manual | = 100% |
|  | i2) coșurile de gunoi stradale golite | = 100% |
|  | i3) suprafeţele efective măturate și aspirate mecanizat | = 100% |
|  | i4) suprafețele efective spălate mecanizat  | = 100% |
|  | i5) suprafețe efective stropite mecanizat | = 100% |
|  | i6) canalele pluviale/rigolele efective curățate manual  | = 100% |
|  | i7) canalele pluviale neamenajate efective curățate mecanizat | = 100% |
|  | i8) suprafeţele efective pe care s-a aplicat colectarea cadavrelor animalelorde pe domeniul public şi predarea acestora către unităţile de ecarisaj sau către instalaţiile de neutralizare | = 100% |
| **1.3** | **Răspunsuri la solicitări scrise** |  |
|  | a) procentul de răspunsuri date la sesizările referitoare la activitatea prestată | = 100% |
|  | b) procentul de la litera a) la care s-a răspuns într-un termen mai mic de 30de zile calendaristice | = 100% |
| **2** | **INDICATORI DE PERFORMANŢĂ GARANTAŢI** |  |
| **2.1** | **Indicatori de performanţă garantaţi prin licenţa de prestare a****serviciului** |  |
|  | a) numărul de încălcări ale obligaţiilor operatorului, rezultate din analizele şicontroalele organismelor abilitate (exprimat în %) | = 0% |
| **2.2** | **Indicatori de performanţă a căror nerespectare atrage penalităţi****conform contractului** |  |
|  | a) valoarea despăgubirilor acordate de operator pentru culpa proprie sau dacăau existat îmbolnăviri, accidente din cauza nerespectării condiţiilor impuse prin contract (exprimat în %) | = 0% |
|  | b) numărul de amenzi date de autoritatea centrală sau locală pentruneexecutarea corespunzătoare sau executarea necorespunzătoare a activităţii (exprimat în %) | = 0% |
|  | c) numărul de intervenţii întârziate (mai mari de 15 minute) (exprimat în %) | = 0% |
|  | d) numărul de intervenţii necorespunzătoare, materializate în procese-verbale de constatare privind neefectuarea lucrării sau calitatea necorespunzătoare aacesteia (exprimat în %) | = 0% |
|  | e) efectuarea investiţiilor impuse prin contract (exprimat în %) | = 100% |
| **3.** | **Indicatori de performanță serviciu de deszăpezire** |  |
| **3.1** | **Contractarea serviciilor de salubrizare -deszăpezire** |  |
|  | a) numărul de solicitări de îmbunătățire a parametrilor de calitate ai activitățiiprestate, rezolvate, raporat la numărul total de cereri de îmbunătățire a activităților pentru fiecare categorie de activitate-operațiune:**Deszăpezire:**Curăţatul manual al zăpezii, gheţii și poleiului;Pluguitul;Combaterea gheții și poleiului;Curăţarea de zăpadă și gheață a canalelor de scurgere de pe căile publice;Încărcat și transportat zăpada și gheața. | = 100% |
| **3.2** | **Măsurarea și gestiunea cantității serviciilor prestate** |  |
|  | a) numărul de reclamații rezolvate privind cantitățile de servicii prestate, raportat la numărul total de reclamații privind cantitățile de servicii prestate (exprimat în %) | = 100% |
|  | b) ponderea din numărul de reclamații de la litera a) care s-au dovedit justificate | ≤ 5% |
|  | c) procentul de solicitări de la lit. b) care au fost rezolvate în mai puțin de 5 zile lucrătoare | = 100% |
|  | d) numărul de sesizări din partea agenților de protecție a mediului, raportat la numărul total de sesizări din partea autorităților centrale și locale (exprimat în %) | ≤ 5% |
|  | e) numărul de sesizări din partea agenților de sănătate publică, raportat la numărul total de sesizări din partea autorităților centrale si locale (exprimat în %) | ≤ 5% |
|  | f) numărul de reclamații rezolvate privind calitatea activității prestate, raportat la numărul total de reclamații privind calitatea activității prestate (exprimat în %) | = 100% |
|  | g) ponderea din numărul de reclamații de la litera f) care s-au dovedit justificate | ≤ 5% |
|  | h) procentul de solicitări de la litera g) care au fost rezolvate în mai puțin de o zi calendaristică | = 100% |
|  | i) numărul de reclamații rezolvate privind cantitățile de servicii prestate, raportat la numărul total de reclamații privind cantitățile de servicii prestate pe tipuri de activități (exprimat in %) | = 100% |
|  | I1) suprafețele efective pe care s-a realizat curăţatul manual al zăpezii, gheţii și poleiului | = 100% |
|  | I2) suprafețele efective pluguite | = 100% |
|  | I3) suprafețele efective pe care s-a aplicat combaterea gheții și poleiului | = 100% |
|  | I4) suprafețele efective pe care s-a aplicat curăţarea de zăpadă și gheață a canalelor de scurgere de pe căile publice | = 100% |
|  | I5) suprafețele efective pe care s-a aplicat încărcatul și transportul zăpezii și gheții | = 100% |
| **3.3** | **Răspunsuri la solicitări scrise** |  |
|  | a) procentul de răspunsuri date la sesizările referitoare la activitatea prestată | = 100% |
|  | b) procentul de la litera a) la care s-a răspuns într-un termen mai mic de 30 de zile calendaristice | = 100% |
| **4** | **INDICATORI DE PERFORMANȚĂ GARANTAȚI (deszăpezire)** |  |
| **4.1** | **Indicatori de performanță garantați prin licența de prestare a serviciului** |  |
|  | a) numărul de încălcări ale obligațiilor operatorului, rezultate din analizele și controalele organismelor abilitate (exprimat în %) | = 0% |
| **4.2** | **Indicatori de performanță a căror nerespectare atrage penalități conform contractului** |  |
|  | a) valoarea despăgubirilor acordate de operator pentru culpa proprie sau dacă au existat îmbolnăviri, accidente din cauza nerespectării condițiilor impuse prin contract (exprimat în %) | = 0% |
|  | b) numărul de amenzi date de autoritatea centrală sau locală pentru neexecutarea corespunzătoare sau executarea necorespunzătoare a activității (exprimat în %) | = 0% |
|  | c) numărul de intervenții întârziate (mai mari de 15 minute) (exprimat în %) | = 0% |
|  | d) numărul de intervenții necorespunzătoare, materializate în procese-verbale de constatare privind neefectuarea lucrării sau calitatea necorespunzătoare a acesteia (exprimat în %) | = 0% |
|  | e) efectuarea investițiilor impuse prin contract (exprimat în %) | = 100% |

**ART. 5**

(1) Pentru neîndepliniri ale indicatorilor de performanţă, Operatorul va fi sanctionat după cum urmează:

* 1% pentru neîndeplinirea indicatorilor minimi de performanta intr-un procent de 90-99%
* 5% pentru neîndeplinirea indicatorilor minimi de performanta intr-un procent de 75-89%
* 10% pentru neîndeplinirea indicatorilor minimi de performanta intr-un procent de 66-74%
* 50% pentru neîndeplinirea indicatorilor minimi de performanta intr-un procent sub 66% din sumele achitate de Beneficiar Operatorului în cursului anului in care s-a constatat neîndeplinirea indicatorilor de performanta.

**ART. 6**

(1) Nerespectarea gravă şi repetată a Indicatorilor de Performanţă poate determina rezilierea Contractului de către Beneficiar. Vor fi luate în considerare nerespectările care au fost constatate prin Procese-Verbale, cu ocazia inspecţiilor şi monitorizării executării Contractului efectuate de Beneficiar.

**ART. 7**

  (1) În vederea urmăririi respectării indicatorilor de performanţă, operatorul de salubrizare trebuie să asigure:
  a) gestiunea serviciului de salubrizare conform prevederilor contractuale;
  b) înregistrarea activităţilor privind măsurarea prestaţiilor, facturarea şi încasarea contravalorii serviciilor efectuate;
  c) înregistrarea reclamaţiilor şi sesizărilor utilizatorilor şi modul de soluţionare a acestora.

**ART. 8**

  (1) În conformitate cu competenţele şi atribuţiile legale ce le revin, autorităţile administraţiei publice centrale şi locale, precum şi A.N.R.S.C. au acces neîngrădit la informaţii necesare stabilirii:
  a) modului de aplicare a legislaţiei şi a normelor emise de A.N.R.S.C.;
  b) modului de respectare şi îndeplinire a obligaţiilor contractuale asumate;
  c) calităţii şi eficienţei serviciilor prestate la nivelul indicatorilor de performanţă stabiliţi în contractul de achiziție a serviciului;
  d) modului de administrare, exploatare, conservare şi menţinere în funcţiune, dezvoltare şi/sau modernizare a sistemelor publice din infrastructura edilitar-urbană încredinţată prin contractul de achiziție a serviciului;
  e) modului de formare şi stabilire a tarifelor pentru serviciul de salubrizare;
  f) respectării parametrilor ceruţi prin prescripţiile tehnice şi prin norme metodologice.

**CAP. II**

**CONTRAVENŢII ŞI SANCŢIUNI**

**ART. 1**

  (1) În regulamentele întocmite şi aprobate de autorităţile administraţiei publice locale se vor preciza contravenţiile în domeniul serviciului de salubrizare pentru utilizatori, precum şi pentru operatori, cu specificarea acestora şi a cuantumului amenzilor aplicabile.

  (2) Constatarea contravenţiilor şi aplicarea sancţiunilor se fac de către persoanele împuternicite din cadrul autorităţilor administraţiei publice locale.

**ART. 2**

 (1) Sancţiunile care vor fi aplicate în cadrul activităţilor de salubrizare în municipiul Târgu Mureş, sunt prezentate în tabelele de mai jos şi vor fi aplicate, dacă va fi cazul, în conformitate cu prevederile legislaţiei, atât operatorilor cât şi utilizatorilor serviciilor de salubrizare.

(2) Cuantumul acestor sancţiuni poate fi modificat în funcţie de schimbările legislative care pot surveni şi/sau de decizii în acest sens luate de autorităţile administraţiei publice locale.

**ART. 3**

***a. Sancţiuni pentru Operatorul serviciilor de salubrizare***

|  |  |  |  |
| --- | --- | --- | --- |
| **Nr. crt.** | **Descrierea faptei care intră sub incidenţa sancţiunii** | **Contravenţii** | **Cuantumul amenzii****(lei)** |
| 1 | Refuzul operatorilor de a pune la dispoziţie autorităţii de reglementare competente datele şi informaţiile solicitate sau furnizarea incorectă şi incompletă de date şi informaţii necesare desfăşurării activităţii acesteia; | L. 51/2006Art. 47 al.(3) lit. b |  10.000 -50.000 |
| 2 | Furnizarea/prestarea serviciului de salubrizare în afara parametrilor tehnici cantitativi şi calitativi adoptaţi prin contractul de achiziție a serviciului şi a prezentului Regulament; | L. 51/2006Art. 47 al.(3) lit. c |  10.000 -50.000 |
| 3 | Neaplicarea măsurilor stabilite cu ocazia activităţilor de control; | L. 51 /2006Art. 47 al.(4) lit. b | 30.000 - 50.000 |
| 4 | Practicarea unor preţuri şi tarife mai mari decât cele aprobate de autorităţile administraţiei publice locale, în baza metodologiilor stabilite de autorităţile de reglementare competente; | L. 51/2006Art. 47 al.(4) lit. e |  30.000 -50.000 |
| 5 | Prestarea de către operator a uneia dintre activităţile reglementate de Legea nr. 101 /2006 fără aprobarea autorităţilor administraţiei publice locale prin hotărârea de dare în administrare, respectiv hotărârea de atribuire a contractului de delegare a gestiunii; | L. 101 /2006Art. 30 (1)lit. a |  30.000 -50.000 |
| 6 | Refuzul operatorilor de a se supune controluluişi de a permite verificările şi inspecţiile prevăzute prin reglementări sau dispuse de autoritatea de reglementare competentă, precum şiobstrucţionarea acesteia în îndeplinireaatribuţiilor sale; | L. 51/2006Art. 47 al.(4) lit. a |  30.000 -50.000 |
| 7 | Nerespectarea de către operatori a normelor privind protecţia igienei publice şi a sănătăţii populaţiei, a mediului de viaţă al populaţiei şi a mediului. | L. 51/2006Art. 47 al.(4) lit. h |  30.000 -50.000 |
| 8 | Sistarea nejustificată a serviciului sau refuzul de a relua activitatea după achitarea la zi a debitelor restante. | L. 51/2006Art. 47 al.(2) lit. c |  5.000 -10.000 |
| 9 | Încălcarea de către operator a obligaţiei privind asigurarea colectării separate a deşeurilor, potrivit contractului de salubrizare. | OUG 92/2021Art. 62, al (1), pct a. |  20.000 -40.000 |
| 10 | Pentru efectuarea parțiala sau necorespunzătoare a lucrărilor lunare specifice de curățire si transport a zăpezii de pe căile publice si menținerea in funcțiune a acestora pe timp de polei sau de îngheț, volum al lucrărilor necesare ce rezulta din respectarea priorităților de intervenție si frecventelor de lucru stabilite prin prezenta procedura, din vina exclusiva a prestatorului, va duce la refuzarea la plata a acestor lucrări. | Pentru neefectuarea a pănă la 5% din suprafața planificată a fi deszăpezită conform prezentei proceduri, se vor aplica penalități de 0,5% la valoarea lucrărilor confirmate la plata. |
| 11 | Daca operatorul, din vina sa exclusiva, îndeplinește programul de lucrări lunar in procent mai mic de 95% din suprafețele planificate conform prezentei proceduri, | se aplica penalități de 1 % la valoarea lucrărilor confirmate la plata. |

**ART. 4**

***b. Sancţiuni pentru utilizatorii serviciilor de salubrizare***

|  |  |  |  |
| --- | --- | --- | --- |
| **Nr. crt.** | **Descrierea faptei care intră sub incidenţa sancţiunii** | **Contravenţii** | **Cuantumul amenzii****(lei)** |
|  | Casnici | Non-casnici |
| 1 | Utilizarea fără contract de furnizare/prestare a serviciilor de utilităţi publice; | L.51 /2006Art. 47 (1)lit.d |  500 -1.000 | 500-1.000 |
| 2 | Modificarea neautorizată de către utilizatori a instalaţiilor, utilajelor, echipamentelor şi a dotărilor aferente sistemelor de utilităţi publice. | L.51 /2006Art. 47 (1)lit.e |  500 -1.000 | 500-1.000 |
| 3 | Nerespectarea obligaţiei de încadrare a deşeurilor generate din propria activitate a producătorilor şi deţinătorilor de deşeuri persoane juridice. | OUG 92/2021Art. 62, al (1) |  | 20.000 -40.000 |
| 4 | Nerespectarea colectării selective a deşeurilor, şi a regulilor privitoare la regimul deşeurilor | OUG 92/2021Art. 62, al (1) | 1.000 -2.000 | 20.000 -40.000 |
| 5\* | Abandonarea sau depozitarea deşeurilor municipale pe spaţiile verzi, căile de comunicaţii | \* | 100-200 | 500-2.500 |
| 6\* | Depozitarea deşeurilor pe platformele de colectare în afara recipientelor şi nemenţinerea curăţeniei pe platforme | \* | 100-200 | 500-1.000 |
| 7\* | Depunerea în recipientele de colectare a deşeurilor municipale de pe platformele amenajate platformele amenajate pe domeniul public, de deşeuri animaliere (dejecţii, cadavre de animale/păsări), deşeuri de construcţii/demolări, deşeuri periculoase cu regim special. | \* |  200 -1.000 |  1.000 -2.500 |
| 8\* | Neasigurarea sau obstrucţionarea/blocarea căilor de acces către platformele de colectare pentru mijloacele de transport ale operatorilor. | \* | 100-200 | 500·1.000 |
| 9\* | Depozitarea materialelor de construcţii pe domeniul public sau privat al localităţii, fără aprobarea prealabilă a administraţiei publice locale. | \* | 500 -1.000 |  1.000 -2.000 |
| 10\* | Utilizarea recipientelor pentru deşeuri reciclabile în alte scopuri decât cele pentru care sunt destinate. | \* | 100-200 | 500-2.000 |
| 11\* | Aruncarea deşeurilor de construcţii şi demolări pe domeniul public sau privat al localităţii. | \* | 50-100 |  1.000 -2.000 |
| 12\* | Deteriorarea şi/ sau sustragerea recipientelor/părţi ale acestora, aflaţi în punctele de colectare | \* |  500 -2.000 |  |
| 13\* | Folosirea recipientelor de colectare de pe platformele de colectare aferente asociaţiilor de proprietari/locatari de către utilizatorii noncasnici | \* |  | 500-2.000 |
| 14\* | Colectarea de către operatorii economici în recipiente pentru deşeurile asimilabile a deşeurilor industriale (rezultate din activitatea acestora) | \* |  |  1.000 -2.000 |
| 15\* | Fapta de aprindere şi/sau ardere a deşeurilor din recipientele de colectare selectivă/ colectare sau ardere a deşeurilor vegetale rezultate de la operaţiunile de curăţare a spaţiilor verzi, arbuştilor, arborilor | \* |  1.500 -2.500 |  1.500 -2.500 |
| 16\* | Utilizarea recipientelor pentru colectarea deşeurilor stradale de către operatorii economici pentru colectarea deşeurilor asimilabile rezultate din activitatea proprie de colectare. | \* |  |  1.000 -2.000 |
| 17\* | Utilizarea recipienţilor pentru colectarea deşeurilor stradale de către utilizatorii casnici pentru colectarea deşeurilor menajere | \* | 100-200 |  |
| 18 | Nerespectarea obligațiilor prevăzute în HCL 302/2021 referitoare la curățarea și întreținerea trotuarelor, aleilor pe perioada de iarnă, | Sancțiunile sunt stabilite de către Autoritățile deliberative. (HCL 302/2021)\* |

*\* Propuneri de sancțiuni care se vor institui prin HCL*

**CAP. III**

**DISPOZIŢII TRANZITORII ŞI FINALE**

**ART. 5**

(1) Autoritatea Naţională de Reglementare pentru Serviciile Comunitare de Utilităţi Publice va monitoriza aplicarea prevederilor prezentului Regulament.